جێگۆڕکێی ئەستێرەکان …. گۆران رەسووڵ | Denegkan\nHome ئەدەب جێگۆڕکێی ئەستێرەکان …. گۆران رەسووڵ\nجێگۆڕکێی ئەستێرەکان …. گۆران رەسووڵ\nPosted By: گۆرانon: December 25, 2011 In: ئەدەبNo Comments\nتابلۆکان بۆ رازاندنەوەی دیوارەکان نین، پابلۆ بیکاسۆ زیاتر لە مەبەستێکی لەم وتەیەیدا هەیە و زیاتر لە ئامانجێک دەپێکێ. ئەو پێیوایە جەوهەری هەموو کارێک لەوەدا نییە کە بەو جۆرەی پێی ناسراوە، بەڵکو هەمیشە شتێکی شاراوە دناڤ بەرهەمەکاندا هەیە، لە پشت هەر بۆچوونێکەوە سەرنجێک و رایەکی تر هەیە. بەرهەمێک چەند بۆچوونی جیاواز هەڵبگرێ، ئەوەندە باڵایی دەنوێنێ. بیکاسۆ لەم قسەیەیدا پیرۆزی دەداتە کارەکەی، ئەم پیرۆزیەش لە دوو لایەنەوە دەبینرێ. یەکێکیان وەرگرەکانە کە نابێ کارێک یان بەرهەمی کەسێک تەنیا لە قالبێکدا ببینن و تەنێ لەو روانگەیەشەوە بڕیاری لەسەر بدەن. دووەمیان، کردەی پیرۆزکردن لەلایەن خودی داهێنەرەکان یاخود بکەرەکانە، ئەمەش بەو پێیەی هەمی کارەکی هونەری ئەرکە و بەرپرسیارییەتی لەگەڵدایە.\nلە ئەدەبیاتدا هەمان ئەرک و هەمان بەرپرسیارییەتی وجودی هەیە، هەموو بەرهەمێکی ئەدەبی لە کاتێکدا دەکەوێتە خانەی مەزنییەوە کە هەڵگری پەیامێک بێت، گەهاندنا هەر پەیامێکیش ئەرکە. وەک دەزانین کۆنترین ژانری ئەدەبی لە مێژووی ئەدەبیاتی کوردیدا شیعرە، لە هەموو سەردەم و بارێکدا شیعری کوردی دەنگی خۆی هەبووە بەڵام ئایا ئەو دەنگە دەنگێکی نووساو بووە یان لە ئاستی رووداوەکان و کولتووری نەتەوەییدا بووە؟ کە ئەمەش دیسانەوە هەر مانای ئەرک و وەزیفەی شیعری دگەهینی. ئەگەر ئەرکی شیعریی کوردی تەنیا پێداهەڵگوتن بێ بە زوڵفی یار و گەردنی پڕ خاڵی و لێوە هەنگوینییەکانی، ئەوا چ پێویست ناکا لەمەودوا شیعر بنووسین، چونکە نالی و گۆران و هێمن و گەلێک شاعیری تر لە هەموو سەردەمەکاندا ئەوەیان گەلەک بە جوانی و داهێنەرانەوە بۆ نڤیسووین. دەقی باڵا خۆی لە قاوغی سۆزداری دەردەهێنێ و رەوتێکی هزرییانە دەگرێتە بەر. کرۆکی ئەرکی شیعریش لە نووسینەوەی راستگۆیییانەی ویژدان و بوونی شاعیرەوە دایە. دکارم بڵێم من لە خوێندەوەی کۆمەڵە شیعری (سێبەری خۆتم لێ حەرام مەکە)ی حەمە عەباسدا ئەو راستگۆیییەم بینی. ئەو وەک بڵێی نامە بۆ خودا دەنووسێ وەها خۆی دەنووسێتەوە. ئەز لە زۆربەی شیعرەکاندا ڤێ حەقیقەتە دەبینم کە شاعیر یاداشتەکانی خۆی بێ هیچ پەردەیەک نیشان دەدا.\nنوێژێ بۆ مەرگی خۆم و\nمەرگێ بۆ نوێژی بێ دەستنوێژیتان\nلە دەفتەری با دەنووسم\nچوار مەشقی دەمرم و\nبە پێوە خۆم دەنێژم ….ل ١٨\nزۆرێک لە شاعیران و نووسەران پرۆسەی نووسین وەک کردەیەکی خۆبەتاڵکردنەوە دادەنێن. گەلێک شاعیر شیعر دەکەنە هۆکارێک بۆ خاڵی بوونەوە لە نیگەرانی و بێهەدایی و بەتاڵبوونەوە لەو هزرانەی ناگەنە ئەنجام. وەلێ من پێموایە ئەو جۆرە بەتاڵبوونەوەیە لە نووسیندا بە گشتی و لە شیعردا بە تایبەتی لەو دامرکانەوەیە دەچێ کە کەسێکی گیرۆدە و موعتادی مەی یا ماددە هۆشبەرەکان دوای خواردنەوەی ئەو بڕەی کە دەیەوێ، هەستی پێدەکا. لە کاتێکدا ئەو دامرکاندنەوەیە و خاڵیبوونەوەیە، کاتییە و بەدواشیدا بڕی ماددەی زۆرتر و پڕبوونەوەیەکی خێراتر و زۆرتری نیگەرانی دادێ.\nکە رێگایێ دەستپێدەکا… دەستپێدەکەم\nکە رێگایێ کۆتایی دێ… کۆتاییمدێ\nلە گەورەترین کۆتایی مارە دەکەم\nمنداڵێکیان دەبێ ناوی دەنێم مردن ….. ل ٥٠\nشاعیر لە زۆربەی شیعرەکانیدا ناتەباییەک یەخەی دەگرێ و بەجۆرێک ناچاریدەکا کە گەمەی پارادۆکسی بکا و پارادۆکس ببێتە هاوبیری. لە شیعری (تاڵنامەی باران)دا گەلێک پارادۆکس دەکەونە بەر چاو، رەنگە شاعیر لە بەدەنگهێنانی پرسیارگەلێکی جیاواز و لە ژاوەژاوی گەڕان بەدوای وەڵامەکانیاندا تووشی ئەو ناتەبایییانە ببێ، ئەمەش بە جۆرێک کە پرسیارەکان بێ ویستی شاعیر لە دایکدەبن و کەللەی سەری پڕدەکەن لە جەنجاڵی و هاتوچۆ.\nتۆ لەم زەمانی هیچەدا باوکایەتیم دەکەیتەچی\nمن لەم زەمانی هیچەدا\nچۆن بکەمە درەختێکی پرچن و\nسێبەر لەم بەژنە دەوەنییەت بکەم….. ل ٧٣\nژیان لە کابووسێک زێتر چی تر نییە، ئینسانەکان لەگەڵ گەورەبوونیاندا بەردەوام خەریکی فریودانی خۆیانن. بوون وەڕەسییەکە کە دەبێ بیلاوێنینەوە، ئەو کابووس و وەڕەسییەش مرۆڤ لە گەورەبووندا دەیانگاتێ بۆیە مرۆڤەکان هەمیدەم ئارەزووی گەڕانەوە بۆ منداڵی دەکەن. گەورەکان هەمیشە بەراوردی ژیانی خۆیان و زەمەنی منداڵییان دەکەن. شاعیر لە دەقی (لە منداڵیت دەخۆمەوە) کە بۆ (کریڤ)ی کوڕی نووسیویەتی ئەو تامەزرۆبوونەی خۆی بۆ منداڵییەتی نیشاندەدا، ئەو هەمیشە وەکو وەهمێک دەگەڕێتەوە سەردەمی شتە بچووکەکان و زەمەنی خاوێنی ناخ و دەروون. لێ شاعیر کە لەو وەهمە بە ئاگادێ و دەکەوێتەوە ناو ئەو بوونخراپەیەیی گەورەکان، بێدەنگی وەک چەکێک بۆ بە گژداچوونەوەی نەهامەتی گەورەبوون هەڵدەبژێرێ.\nلەپی کراوەی سواڵکەران\nتەپڵەکن بۆ سۆتەکی ……. ل ٤٣\nئەوەی کە لە شیعردا زێتر سەرنجی خوێنەر رادەکێشی ئەو وێنە شیعریانەن کە بەرهەمی ئەو هەست و ئەندێشە ئاگرینەیەیە کە شاعیر لەناویاندا دەسووتێ. سوریالییەکان وێنە بە یەکەم کەرەستەی زمانی شیعری دەزانن، ئەمەش لە کاتێکدا وێنە شیعرییەکان دەبنە دەنگێکی بەرزی دەقی شیعری و بەدوای وێنەی شیعرییشەوە هزر و زمان و فانتازیا دێن. بۆ ئەوەی بمانەوێ بیرۆکەیەک یا پەیامێکی جوان بگەیەنین پێویستمان بە وێنەیەکی جوانە. لەم کۆمەڵە شیعرانەدا گەلێک وێنەی ناوازە دەکەونە بەرچاو کە شاعیر بە ئایدیایەکی قووڵەوە ئافراندوونی، لێ ئەوەی کە وای کردووە کە ئەو وێنانە دەرکەون ئەو موزیکەیە کە لەنێو شیعرەکاندا هەیە، موزیکێک کە وشەکان و دەربڕیینەکان و پەیوەندی نێوانیان دایانڕشتووە.\nمردنت باش ئەی عاشق\nمن هاتووم بۆ گڵکۆیەکی بێ کێل\nمنت باش ئەی مەرگ\nکە تا ئێستا وشەیەکم نییە بۆ تۆ …… ل ١٤١\n(یاما) خوای مەرگی هیندییەکانە، ئەو خوایە دوو رووی هەیە روویەکیان گەش و قەشەنگ، روویەکەی تر ناشیرین و ترسناک. ئەم دوو شێوەیەش دەرهاویشتەی بوون و ئەزەلییەتی راستەقینەی مردنە. مەرگ لە هەندێ کاتدا دۆست و لە هەندێ کاتیشدا دوژمن، حەقیقەتی بوونی مەرگ کە خاڵی کۆتایییە خۆی لە خۆیدا نەهامەتییەکە، لە کاتێکدا مردن وامان لێدەکا کە ئەم ژیانە نەعلەتییەمان بە هەموو مەینەتییەکانییەوە خۆش بوێت و دەستبەرداری نەبین. مرۆڤەکان هەمیشە لە هەوڵی راکردن لە مردنن، خۆفریودان و فێڵکردن لە خۆیان بە چەشنی جۆراوجۆر رێگەیەکە بۆ بەرەنگاربوونەوەی مەرگ. هەندێک بە سەفەرکردن و هەندێک بە زانست و هەندێکیش بە پەیڕەوکردنی بیروباوەڕە ئایینییەکان کە هەندێک لەو ئایینانە مژدەی ژیان و جیهانی دوایی دەدەن. بەڵام زۆرێک لە نووسەران پرۆسەی نووسین وەک جۆرێک لە رووبەڕووبوونەوەی مەرگ و هەڵاتن لێی دادەنێن. حەمە عەباس لە هەریەک لە شیعرەکانی (گۆرانییەکیش بۆ مردن، مەرگی چوار مەشقی، دڵشکان، بۆ تۆ ئەی مەرگ)دا ئەو دوو روویییە و حەقیقەتەمان پێدەڵێت کە مردن هەمیشە لە نێوان دوو رێگادا دەمانهێڵێتەوە، رێگایەک بۆ چێژ وەرگرتن لە بوون و رێگایەکیش بۆ ترس لە مەرگ.\nبەرەو… خۆشم نازانم بەرەو کوێ\nوەک زیندەخەو لە مردن دەچم و ناچم\nوەک سێبەری کراوەی خۆم لە مرۆڤ دەچم و ناچم\nوەک ناخی خۆم لە مەیدانی پیرەشەڕێک دەچم……… ل ٨٢\nچەند دەیەیەک دەبێ هەندێک باری وەک دڵەڕاوکێی و گومان و تێکچوونی دەروونی کە تەواو باڵی بەسەر شیعری کوردیدا کێشاوە، ئەم حاڵەتەش بە درێژایی ئەزموونی شیعری کوردی هەبووە، ئەمەش دەگەڕێتەوە بۆ ئەو رووخانە کولتوورییەی کە لە ئەنجامی داگیرکردن و زوڵمکردن و چەوسانەوە بەسەر نەتەوەی کورد هاتووە. بەڵام رەنگدانەوەی ئەو نیگەرانی و راڕایی و گومانە لە قۆناغە شیعرییەکاندا جیاوازی هەبووە، دەبینی شاعیرانی کلاسیکی ئەوەندە هونەریانە کاریان لەسەر ئەو پرۆسەیە کردووە، بە ئەندازەیەک کە ئەو حاڵەتانە بە ئەستەم خۆیان دەدەن بەدەستەوە و دوای راڤەکردنێکی ورد ئینجا ئەو گومانانە دەدۆزینەوە. بەڵام لە شیعری ئێستادا شاعیر ناتوانێ کۆنترۆڵی ئەو ناهاوسەنگی و ناتەبایییە بکات و ئەو گومانانەی کە هەیەتی لە فۆرمێکی رەمزی یان شێوازێکی فیکری و هەڵگری مانای جیاواز دەرببڕی. رەنگە ئەمەش پەیوەست بێ بە شێواز و تەکنیک و خاسیەتەکانی شیعری نوێ و جیاوز لە خاسییەتەکانی شیعری قۆناغەکانی تر. حەمە عەباس ئەوەندە رۆچووەتە ناو گومان و راڕایییەوە، جگە لە نمایشکردنی گومانەکان وەک خۆیان، نەیتوانییەوە فۆرمێکی تر ببخشێتە ئەو گومان و راڕایییانای کە وایان لێکردووە (دێکارت)یانە هەمیشە بە گومانەوە بهزرێ و بپەیڤێ و بە گومانەوە بڕوانێتە هەموو شتەکان.\nلە بزربوونی خۆماندا بزر دەبین\nناگەینە سەرەداوێکی سۆراخ\nلە دۆزینەوەی ئەواندا بزر دەبین\nناگەینە بڵند گۆی مزگەوتێکی بێ منارە\nئۆهـ…. دیسان دەشکێم و دەبمە چەند پارچە….. ل ١٢\nگەڕان بەداوای بووندا هەمیشە وەک چەمکێک بووە کە نووسەران و شاعیرانی دونیا بەشێک یان هەموو تەمەنیان بۆ دۆزینەوە یان تێگەیشتن لە مانای بوون تەرخانکردووە، زێدەگۆیی ناکەم ئەگەر بڵێم مەحوی یەکەم شاعیری کورد بووە لەناو فەلسەفەی بوونگەراییدا ژیاوە، (چیبکەم نە ئەو کەسەم کە کەسم لا بێ لەلا بەکەس/ خۆشم نەگیمە ئەو کەسە ئەو من بکا بە کەس) ئەم دوو دێرە گەواهی ئەوە دەدەن کە مەحوی چۆن بەدوای بووندا گەڕاوە. ئەم فەلسەفەی بوونگەرایییە مرۆڤ لەسەر شیکاری بەردەوام رادێنێت، هەموو ئەوانەی کە بەدوای بوونایەتیدا دەگەڕێن، وردبینانە دەڕوانە یەک بەیەکی چرکەکانی زەمەن. لەم کۆمەڵە شیعرەدا پارچەبوونی شاعیر لە نێوان بوون و نەبووندا و نەگەیشتن بە واقیعێکی رەها دەبیندرێ و لە هەندێ دێری شیعرەکاندا هانکە هانکی هەناسەکانی ماندوویەتی شاعیر لە گەڕان بەدوای بوونایەتییدا دەبیسترێ. دواجار من لە خوێندنەوەی چەند شیعرێکدا هزرم دەچووەوە لای قسەکەی نیچە: (ئەوەی لە کاتی خۆیدا ناژی، چۆن دەتوانێ لە کاتی خۆیدا بمرێت؟ خۆزگە قەت لەدایکنەبووبام).\nدوێنێ بە شەقامێکا تێپەڕی\nئەمڕۆ تەرمەکەی پێدا هاتەوە\nچەند کڵۆڵە شەڕ\nتەنها ئەو دەمێنێتەوە و نابێتە خاوەنی تەرم…… ل ٨٧\nمرۆڤ لەو کاتەی دێتەبوون تا ئەو وەختەی دوا پەتۆ بەڕەڵا دەکا بەردەوام لە سەنگەری جەنگەکاندایە. بینین، بۆنکردن، بیرکردنەوە، چێژ، گەڕان ئەمانە و زۆر شتی تر جەنگی خودین و بەردەوام لەگەڵ مرۆڤەکاندا دەژین، ئەمە جیا لە شەڕ و ئاشووبە ئینسانییەکان کە وەک دەبەنگ لەپای هیچدا دەکەونە لەناوبردنی یەکتر. شاعیر لە هەریەک لە تێکستەکانی (جەنگەکان دواییان نایە، پەراوێزەکانی شەڕ، جوانییەکانی جەنگ) ئەو پاشماوە رووخانییەمان نیشان دەدا کە لە ئەنجامی پێکدادانە وجودییەکان و شەڕی نێوان مەنتیق و نامەنتیقەوە ماونەتەوە. بوون بە هەموو پێکهاتە و ماناکانییەوە جەنگێکە و مردن دایدەمرکێنێتەوە.\nئەی خەرەندە موگناتیسییەکەی\nپشت رێگا نشێوەکەی کورتەپیاسەی ئێوارانم…. ل ٧٥\nلەم دوو دێرەدا شاعیر وشە سواری وشە دەکا، بە جۆرێک وشەیەک یا زیاتر بارگرانی دەخاتە سەر دێرەکە و دواجار سەر تێکستەکە، لە هەندێ شوێنی تردا چەند شێوە و فۆرمی لەو جۆرە هەن. لە هەندێ شوێنی تردا شاعیر رەچاوی خاڵبەندی و هێمابەندی نەکردووە، وەک ئەوەی کە لەزۆر شوێندا پێویست بە وێرگوڵ یا هێمای سەرسوڕمان یان پرسیار دەکا و لێ نەنووسران و دانەندراون، ئەمەش لەکاتێکدا کە هەموو ئەوانە ئاواز و میلۆدی دەربڕیینەکان و دەقەکە بە گشتی دروست دەکەن. لەگەڵ ئەوانەشدا لە رووی رێنووسییەوە لە زۆر جێگادا هەڵە هەیە و رێنووسییەکی پووخت و جێگیر لە کۆی تێکستەکاندا نییە.\nلە دوماهیدا دەمەوێ ئەوە ببێژم کە نووسینی شیعر کردەیەکی خۆنەویستە، لەپڕ و بێ هیچ مۆڵەتێک بیرۆکەکە خۆی دەخزێنێتە ناو ئەندێشەی شاعیرەوە. دوای خوێندنەوەی چەندجارەی تەواوی ئەو کۆمەڵە شیعرە، تێکستەکان لە زەینی مندا بوون بە دوو بەشەوە. بەشی یەکەمیان ئەو تێکستانەن کە رووداوگەلی جۆراوجۆریار بۆ ئافراندنیان لە پشتە، بەشەکەی تریشیان لە ناخی شاعیر و قووڵایی وجوودییەتی مرۆڤبوونی شاعیرەوە سەرچاوە دەگرن، هەمیشە ئەو شیعرانەشی بە جوانی و گەورەیییەوە دەمێننەوە کە لە بەشی دووەمدان.\n* سێبەری خۆتم لێ حەرام مەکە، حەمە عەباس، شیعر، لە بڵاوکراوەکانی سەنتەریلێکۆڵینەوەی فیکری و ئەدەبی نما، زنجیرە ١٠٤، چاپی یەکەم ٢٠١١.\nوردەئێسکەکان و گەمەى کاپتن …. یوسف عیزەدین\nئیسلامی سیاسی … دلشاد خدر


ANF | ترامپ ڕێککەوتنی سەدەی ڕاگەیاند\nسێشه‌ممه, 2 Jun 2020\nترامپ ڕێککەوتنی سەدەی ڕاگەیاند\nدۆنالد ترامپ سەرۆکی ئەمریکا لەگەل بنیامین ناتانیاهۆ سەرۆک وەزیرانی ئیسرائیل کۆنگرەیەکی ڕۆژنامەنووسی هاوبەشیان لە کۆشکی سپی ئەنجامدا، ترامپ بەفەرمی پەیمانی سەدە یان پڕۆژەی ئاشتی لە ڕۆژهەلاتی ناوەڕاست ڕاگەیاند.\nسێشه‌ممه, 28 Jan 2020, 22:31\nدۆنالد ترامپ لە کۆشکی سپی ڕایگەیاند: ئەمڕۆ هەنگاوێکی گرنگە بەرەو ئاشتی.\nترامپ باسی لەوەشکرد، ڕای ئەو بۆ ئاشتی لە ڕؤژهەڵاتی ناوەڕاست بە بەراورد بە ساڵی ڕابردوو بە تەواوی جیاجیایە، وتیشی: پڕۆژەکە لە ٨٠ لاپەڕە پێکهاتووە.\nسەبارەت بە ئیسرائیل و فەلەستینیش، ترامپ وتی: ئیسرائیل هەنگاو بەرەو ئاشتی دەهاوێژێت و فەلەستینیش پێویستیان بە ژیانێکی باشتر هەیە، پڕۆژەی ئاشتی لەنێوان ئیسرائیل و فەلەستین هێڵێکی بەهێز بەر بە ئاشتی دەهاوێژێت.\nسەرۆکی ئەمریکا وتیشی: ئەمە جاری یەکەمە کە ئیسرائیل ڕێگە دەدات بە نەخشەڕێگایەکی پێشنیار بۆ پلانی ئاشتی لەنێوان ئیسرائیل-فەلەستین، بەپێی ناوەڕۆکی پلانەکە، قودس وەکو پایتەختێکی پارچەنەکراوی ئیسرائیل دەمێنێتەوە.\nبە وتەی سەرۆکی ئەمریکا، ئەم پڕۆژەیە دوایین دەرفەتە بۆ فەلەستینیەکان.\nهەروەها ناتانیاهۆ وتی: پەیمانی سەدە دەرفەتێکی سەدساڵەیەو لەدەستی نادەین.\nسەبارەت بە هەڵوێستی فەلەستینیەکانیش، دۆناڵد ترامپ وتی: پێشبینی دەکەم کە سەرەتا قبووڵی نەکەن، بەڵام دواتر قبوڵی دەکەن، چونکە ئەوە شتێکی باشە بۆ ئەوان.\nلای خۆشیەوە، مەحمود عەباس سەرۆکی دەسەڵاتدارێتی فەلەستین بە توندی ڕێککەوتنی سەدەی ڕەتکردەوەو ڕایگەیاند: قودس بۆ فرۆشتن نییە و داوا لە گەلی فەلەستین دەکەم یەکێتی خۆیان بپارێزن.\nدوای کوشتنی فلۆید، بنکەی پۆلیس سووتێنرا


نەشێنە کەری دبەزنە کورتانی! - دارکا مازی\nنەیارتی و بەربەرییا ناڤخوەیی وەک پەنچەشێرێ کەتیە مەژی و بەدەنا ھندەک کوردان. پەنچەشێرا بێ دەرمان بێتفاقی و نەیارتییا ناڤخوەیییە. داگیرکەرێن مە ڤێ یەکێ باش ب کار تینن و ب سەد سالانە کوردان ژ ھەڤ را دکن دژمن.\nدل دخواست کو نەیارتی د ناڤ کوردان دا نەبایە و ب تفاق و یەکیتییەک نەتەوی کورد ژی وەک خەلکێ ببن خوەدان دەولەت و ئازاد بژین. لێ مخابن دەستێ دژمن ژ ناڤ مە دەرناکەڤە، گەھ ب ناڤێ ئیسلامێ و گەھ ژی ب ناڤێ چەپیتییێ مە ژ ھەڤ تار و مار دکن. کوردان جان و مالێ خوە، ھەر تشتێ خوە د بەر پەکەکێ دا فەدا کر.\nژ بۆ ئازادییا ملەتێ کورد و کوردستانەک سەربخوە تو فەداکاری نەما کو نەکر. لێ مخابن ئەنجام و فرێزا شەرێ 40 سالی ل بەر چاڤایە. ھوون دەڤ ژ گوند و باژاران بەردن، ھەتا نھا کۆخکەک مریشکان ژی نەھات ئازاد کرن و ژ بۆ ئیدۆلۆژییێن بیانی، ژ بۆ خەیالێن بێ ئارمانج کەد و خوینا سەد ھەزار کوردان بێی سەبەب ھات رژاندن. دەست ژ ئارمانجا کوردستانەک سەربخوە ھات بەردان، باکورێ کوردستانێ کاڤل و وێران بوو، کورد دەربەدەر بوون، ئاسیمیلە بوون، ژ ھزرا نەتەوی دوور کەتن و کێفا نەیاران ل مە ھات. ھەم ژی ب دەستێ کەمالیستێن ترک و ب کەد و خوینا کوردێن رەبەن.\nئیرۆ بەشەک ژ وەلاتێ مە نیڤ ئازادە، ئەو ژی باشوورە. نیڤ ئازادییا کوردان ژی بوویە کەلەم و ستری و کەتیە چاڤێ ھندەک خێرنەخوازان. نەیارتییا داگیرکەرێن کوردستانێ تێ فێھمکرن. لێ گاڤا بەشەک ژ کوردان پەدەکێ و بارزانییان بکن بەهانە و دژمناتییا دەستکەفتییێن باشوورێ کوردستانێ بکن، ئەڤ نە خێرە و نایێ داقورتاندن. ھەروەھا ھەگەر ھندەک رابن و پەیەدێ بکن بەهانە و دژمناتییا دەستکەفتییێن رۆژئاڤایێ کوردستانێ بکن، ئەڤ ژی نە ل خێرا مەیە و دڤێت نەیێ داقورتاندن. پرسگرێک و ناکۆکییێن پارتیتییێ جودا نە و نەیارتییا دەستکەفتییێن ئازادی و سەرخوەبوونێ جودایە.\nدژمناتی و نەیارتییا پەدەکێ و بارزانییان ژ بۆ پەکەکێ و ئالیگرێن وێ بوویە خالەک سەرەکی.\nحەیف! پەکەکا کو بنێ وێ کورد و پرانییا سەرکێشێن وێ ترکێن عەلەوی و کەمالیستن، نەیارتییا پەدەکێ و بارزانییان کرنە خالەک ژ خالێن خوە و د کەسایەتییا پەدەکێ و بارزانییان دا نەیارتییا نەتەو-دەولەتێ و کوردستانەک سەربخوە دکن. بێگومان پەدەکە و بارزانی ژ بۆ وان بەهانەنە. ئارمانجا بنگەھین نەیارتییا نەتەو-دەولەتێ و سەرخوەبوونا کوردستانێیە. ئێریشا سەر پەدەکێ و بارزانییان ئێریشا سەر نرخێن نەتەوییە. ژ خوە د چاپەمەنی و داخویانییێن رێڤەبرێن پەکەکێ دا ھەر تشت ب زەلالی و ئاشکەرا تێن گۆتن و نڤیساندن.\nھەلبەت سەرۆک و رێڤەبرێن پەکەکێ باش زانن پەدەکە چیە و بارزانی خزمەتا چ دکن. باش زانن کو بارزانییان ژ بۆ کوردستانەک سەربخوە شەر کریە و دکن. سەدەما ئێریش و نەیارتییا وان ئەڤە. ژ بۆ کو راستییا بارزانییان ڤەشێرن، ئیجار ب بەهانە و دەک و دۆلابێن دن دخوازن بارزانییان د چاڤێ ئالیگرێن خوە دا رەش بکن. ئەو ئالیگرێن کو بەلکی قەت وەشانێن پەدەکێ ناشۆپینن و دیرۆکا بارزانییان نەخواندنە و ناخوینن، ب دەرەوێن سەرۆک و رێڤەبەرێن خوە دخاپن و وەک کۆما پەزی ددن دووڤ گۆتنێن وان.\nژ خوە ئەو کەسێن کو پانکارتێن ل دژی پەدەکێ و بارزانییان ھلدگرن و بارزانییان تۆھمەتبار دکن، پرانییا وان کوردێن نەخویندەوارن و یێن خویندەوار ژی پرانییا وان عەلەوی و کەمالیستێن چەپێن کو ل بەر دەستێ «یالچن کوچوک» مەزن بوونە. یالچن کوچوک بێی سەبەب نەدگۆت “من کوردێن باکور کرن دژمنێ بارزانییان “. وەلحاسلێ کەلام، باپیرێن مە بێی سەبەب نەگۆتنە “فلانکەس نەشێتە کەری، دبەزیتە کورتانی”. ئەوێن کو باکورێ کوردستانێ وێران کرنە و د 40 سالی دا بھوستەک ئاخ ئازاد نەکرنە، رەڤیانە باشوور، بەشەک ژ خاکا باشوورێ کوردستانێ داگیر کرنە، ب سەرۆکاتی و رێڤەبەرییا کەمالیستێن ترک و ل سەر پشتا گەریڵایێن کورد دژمناتییا دەستکەفتییێن باشوورێ کوردستانێ دکن. یانی، مخابن ھەڤال-لەرێن مە نەشێنە دەولەتا ترک، دبەزنە کوردێن رەبەن.


((هەروەکو چاوەڕوان دەکرا هەڵبژاردن سێ ئەنجامی لێکەوتەوە))\n1- ڕێژەی دەنگی هەموو هێزە ئیراقی و کوردستانیەکان زۆر دابەزی.\n2- نەخشەی سیاسی بنچینەیی ئیراق نەگۆڕا.\n3- کاردانەوەی توندی بەشێک لەهێزەکانی شیعە سەریهەڵدا.\nئەم سێ ڕاستیە یەک بە یەک چارەنووسی هێزه ئیراقی و کوردستانیەکان دەخاتە قۆناغێکی سەختی تاقیکردنەوەی حکومڕانی و جەماوەری. بۆ؟ وەڵامەکەی ڕۆشنە ئەویش ئەوەیە کە زۆربەی ڕەهای جەماوەر متمانەی بەم حزبانە نەماوە.\nهەرسێ دەسەڵاتی تەشریعی و تەنفیزی و دادوەری، شکستیان هێناوە. تێکەڵەی حکومەتی شەرعی و ناشەرعی، ئیراقی عەرەبی و ناوچە کێشە لەسەرەکان بەڕێوەدەبەن. لەبەردەم دۆخێکی وا ئاڵۆزدا هێزە کوردستانیەکان هێشتا پەرشوو بڵاون و لایەنی کەم بەرنامەی هاوبەشیان نیە. ئەمە لەکاتێکدا لەم هەلومەرجەی ناوچەکەو ئیراقدا، کوردایەتی بۆتەوە بەئەرکی چارەنووسازی کوردستان. ئەرکێکی چارەنووساز کە هێشتا دابڕاو نیە لە بارودۆخی ئیراق. هەرئەم پێوەندی باشووری کوردستان و عیراقە لە چلەکانی سەدەی ڕابردوو بەدواوە کێشەی کوردی لەهەموو بەشەکانی کوردستان کردۆتە بەشێک لە پرسی دیموکراسی ناوچەکە. کە بەداخەوە ڕەوتی مووزایەدەخوازی ناو کوردایەتی، ناو بەناو ئەم ڕاستیە بابەتیە ئۆرگانیکیە لە نێوان بەشەکانی کوردستان و پرسی دیموکراسی دەکەنە پێخۆری هەستی هەڵچوونی ناسیۆنالیزم، سەرەڕای ئەوە لە هەموو بەشەکانی کوردستان شکستیان خواردوە. هەروەها لەبەرامبەردا هێزە ناسیۆنالیستەکانی ناوچەکەش، لەخەباتی مێژووکردی کوردایەتی لەبەرئەوەی دیموکراسی نین، مافی چارەنووسی کوردستان ناسەلمێنن. بۆیە کێشەی هێزە سەرانسەریەکانی ناوچەکە و کوردستان، لەلایەکەوە پێوەندی بەگۆڕانکاری بابەتیەوە هەیە و لەلایەکی ترەوە پێوەندی بەتەرازووی هێزەوە هەیه لەنێوان هێزە کوردستانیەکان و ناوچەکە.\nئێراقی دوای هەڵبژاردن، نە هاوکێشە سیاسیەکانی گۆڕی و نە پێوەندی کوردستان و ئیراقشی خستە قۆناغێکی ترەوە. بۆیە هاوسەنگی هێزلەنێوان کوردو شیعە وسوننە کاریگەریەکەی ماوە، بەهەندێک گۆڕانکاری کەمەوە ئەویش ئەمەی خوارەوەیە: کە ناکۆکی جەمسەربەندی نێوان شیعەکان و سوننەکان تا ڕادەیەک قوڵتر بوو ناکۆکی هێزە کوردستانیەکان کەمترە، بۆیە پێمانوایە زەمینەی ڕێکخستنی هێزە کوردستانیەکان لەچاو جاران لە بارترە.\nدۆخی دانووستان لە ئیراقدا بۆ مافە پێشێلکراوەکانی ئابووری و سیاسی و دەستوری گونجاوترە. ئەگەر هێزە کوردستانیەکان لەڕوانگەی بابەتیەوە سەیری دۆخی کوردستان و ئیراق نەکەن، پێداگری لەسەر مافە تەسکەکانی حزبایەتی بکەن. نەک هەڵەیەکی تەکنیکی بەڵکوو هەڵەیەکی ستراتیژی دەکەن. بۆیە هەلە بەقووڵی هەلومەرجەکە لێکبدرێتەوەو بە بەرنامەیەکی نەتەوەیی و دیموکراسیش، هەوڵ بدرێت توانای هێزە کوردستانیەکان یەک بخرێت. پێکیشەوە دوای چەندین کۆبوونەوەی دۆستانە بەبڕیاری هاوبەش و بەرنامەیەکی تۆکمەی دانووستاندن، کە تەواوی مافەکانی کوردستان بەرجەستە بکات. هاوکات قەرەبووی ئەنفال و کیمیاباران و ڕاگواستنی دێهاتەکانیش، بکرێنە بەشێکی دانووستان لەگەڵ بەغداد.\nهێزە کوردستانیەکان لەئێستاوە تا هەڵبژاردنی کوردستان، دەکەونە ژێر چاودێری هەمەلایەنەی ڕای گشتی. ئەگەر لەم قۆناغە نوێیەدا لە ئیراقی دوای هەڵبژاردنی پێشوەختە، وەفدی هاوبەش و بەرنامەی هاوبەش دەسکەوتی هاوبەش بۆ کوردستان بەدیبێنن، بێگومان متمانەی رای گشتی کوردستان زیاتر بەدەستدێنن. بەپێچەوانەشەوە هەرهێزێکی کوردستانی، لەدۆڵێکی تەسکی حزبایەتی دەهۆڵ لێبدا بێگومان چارەنووسیان لە هەڵبژاردنی ئیراق باشتر نابێت.


سوید چەند یاسایەک بۆ پاراستنی ژینگە دەخاتە بواری جێبەجێکردنەوە\nHome›ژینگە›سوید چەند یاسایەک بۆ پاراستنی ژینگە دەخاتە بواری جێبەجێکردنەوە\nحکومەتی سوید بڕیاریدا لە سەرەتای ساڵی 2022ەوە چەند یاسایەک بە مەبەستی زیاتر پاراستنی ژینگە بخاتە بواری جێبەجێ کردنەوە، یاساکان سزای پێبژاردن بۆ ئەو کەسانەیان تێدا دیاری کراوە، کە لە شوێنە گشتییەکان فیلتەری جگەرە و خۆڵ و خاشاکی کەم فڕێ دەدەن.\nبەپێی یاساکانی هەموو جۆرە قاپێکی سەفەری، قاپ و پەرداخ و قەسەب و کوپی قاوە، کە رێژەی پلاستیک تێیاندا 15٪ زیاتر بێت قەدەغە دەکرێن.\nئەوەشخراوەتەڕوو کە هەر جۆرە فڕێدانی خۆڵ و خاشاک لە شوێنە گشتییەکان ئەگەر بڕەکەشی کەم بێت سزای پێبژاردنی دەبێت.\nبۆ نمونە لە یاساکەدا ئەوە دیاری کراوە کە ئەگەر کەسێک لە شەقام و شوینە گشتییەکان فیلتەری جگەرە فڕێ بدات بە بڕی 800 کرۆن سزا دەدرێت.\nیەکێکی تر لەو یاسایانە پەیوەستە بە دروستکردنی خانوبەرە ، کە پێویستە لەمەودوا ئەو کەسانەی کە خانووبەرە دروست دەکەن بەڵگەنامەی ژینگەییان پێبێت و تیادا روونکرابێتەوە کە کاریگەری بیناسازییەکەیان لەسەر ژینگە بە چ جۆرێکە.\nوتەبیژی كارەبا “كارگەكانی هەرێم لە %8ی كارەبای بەرهەمهێندراو بەكاردەهێنن”\nغازی کەرکوکی دەنگۆی دەستگیرکردنی رەتدەکاتەوە\nلە سلێمانی خواست لەسەر دەرهێنانی پاسپۆرت لە %20 زیادیكردووە


هەرەسی پرەنسیپە مرۆییەکان لە سایەی کۆنەپارێزی و پیاوسالاری و تاریکپەرستیدا » KadirShorsh\n« زمانی کوردی لەبەردەم ووشە بێگانەکاندا | 8 ی مارس خەباتێکی نەپساوە بەرەو ئازادی و یەکسانی »\nبەپێی هەواڵەکان تەرمی دوو کچ بەکوژراوی لەناو گۆمێکدا لە ناوچەی سەیدسادق دۆزراونەتەوە. شێوەی کەوتنی تەرمی دوو ژنە قوربانیەکە خۆی لە خۆیدا کارەساتێکی جەرگبڕ وێنەدەکەن.\nچەند ساڵیک لەمەوبەر جارێکیان دانیمارکیەک لە فینلاند دوو کەسی بێتاوانی کوشت، هەموو دانیمارک بەو تاوانە هەژان و بووە بابەتی دیباتی وڵات بۆ ماوەی چەند هەفتە. لەبیرمە را‌هێنەری ناسراوی هەلبژاردەی تۆپی پێی دانیمارک رێکارد مۆلەر نیلسن کە ئەوسا لە فینلاند راهێنەر بوو، گوتی “بۆ یەکەمجار لە ژیانمدا شەرم لە خۆم دەکەم کە کەسێکی دانیمارکیم”.\nکە سەیری وێنەی ئەو ژنە کوژراوانە دەکەم و دەزانم ئەوە تەنها یەکێکە لە سەدان و هەزاران تاوان کە دژ بە کچان و ژنانی کوردستان ئەنجام دەدرێن، شەرم لە بوونی خۆم وەکو کورد و وەکو مرۆڤ دەکەم. ئەو تاوانە و تاوانە نامرۆییەکانی دیکە کە لە کۆمەڵگەی کۆنەپارێزو داخراوی کوردیدا روودەدەن جەرگی هەر مرۆڤێکی مافناس و خاوەن ویژدان بریندار و پارە پارە دەکەن.\nدیارە هۆکارەکانی پشتی ئەو جۆرە تاوانانە گەلێ زۆرن و هەموویان بەشێوەیەکی سەرەکی سەرچاوە لە کۆنەپارێزی ئایینی، پیاوسالاری و کۆنەپەرستیەوە دەگرن. بەڵام گومان لەوەدا نییە هەنگاوی یەکەمی ئەو جۆرە تاوانە لەوەوە دەستپێدەکات، کە باوک و برا و مەلا و دراوسێ و مامۆستا بەچاوی مۆن سەیری کچێکی بێلەچکە دەکەن، هەنگاوە سەرەتاییەکان لەوێوە دەستپێدەکەن کە بیروباوەڕی ئایینی و ئیسلامیانە یا هەر روانەگەیەکی دیکەی کۆنەپارێز و پیاوسالار باوک و مام و برا دەکاتە ئاغای بڕیارەکانی خێزان سەبارەت بە ئازادی ژن و چارەنوسیان. هەنگاوە سەرەتاییەکان لەوەوە سەرهەڵدەدەن کاتێ ئازادی مرۆڤ لەژێرناوی ئاییندا قەدەغە دەکرێن.\nبەرلە بڵاوبوونەوەی ئەو تاوانە دڕندانەیە، هەواڵێک بڵاوبووەوە کە مامۆستایەک لە خوێندگەیەکدا پرچی چەند خوێنکارێکی کچی بڕیووە لەبەر ئەوەی مامۆستا حەزی بە بێلەچکەییان نەکردووە و رای لە جۆری پرچداهێنانییان نەبووە. ئەو مامۆستایەی پرچی ئەو کچانەی لە خوێندگەدا بڕی کردارێکە کە ئایینی کۆنەپاریز و دژە ئازادی بەرهەمی هێناوە. هەر لەو رۆژانە هەواڵێک بڵاوکرایەوە کە باوکێک گولەبارانی کچەکەی خۆی لە خەودا کردووە و کوشتوویەتی. ئەو باوکە ئەو داوایەی جێبەجێکردووە کە یاسا نەنوسراوەکانی کۆمەڵگەی کۆنەپارێز و داخراو سەپاندوویانە. پاشان ئەو وێنە جەرگبڕەی دوو ژنە قوربانیەکە دەرکەوت. ئەو براو و باوکانەی یا هەر کەسێکی دیکە کە ئەو ژنانەیان کوشتووە، کردارێکە کە هزر و بیروباوەڕی کۆنەپارێزی پیاوسالاری و ئایینی و ئیسلامیانە بەرهەمیان هێناوە. دەبێ چاوەروانی چی بکەین کاتێ داب و نەریت و نۆرمەکانی ١٥٠٠ ساڵی بەر لە ئێستا دەبنە نمونە و مۆدێلی ژیان لە کۆمەڵگەدا؟\nتا هۆکارە بنچینەییەکانی کۆنەپارێزبوون و پیاوسالاربوون، داخراوی و دژەئازادی چارەسەر نەکرێن ئەو تاوانانەش بەردەوام دەبن، ژنان مافی مرۆڤبوونیان لێدەسەندرێتەوە و دەکرێنە کۆیلەی برا و باوک و مام و لە سەر پێکەنینێک، ماچێک، دۆستگیری یا تەنانەت گوێرایەل نەبوونێک دڕندانە سزادەدەرێن، هەتکدەکرێن، تیرۆردەکرێن و لەناو دەبردرێن.\nبەرپرسیاری یەکەمی گەیشتنی کۆمەڵگە و مرۆڤەکانی بەو دواکەوتوویی و کۆنەپارێزی ئایینیە دەسەڵاتدارانن، ئەوانن کۆمەلگەیان گەیاندۆتە زەلکاوی تاریکی و نەزانی و دواکەوتوویی. لەهەموو کۆمەڵگەیەکدا دەسەڵات بەرپرسیاری یەکەمە لە پاراستنی ئاسایش و ژیانی هاوڵاتیانی، جگەلەوەی بەرپرسیارە لە گەشەپێدان و پێشخستنی کۆمەڵگە، کە کێشەکان سەرهەلدەدن، دەسەڵات ئەرکی لەپێش و سەرەکی لەسەر شانە کە چارەسەریان بکات. بەڵام کە کێشەکان زۆردەبن و لە هەڵکشاندا دەبن بێگومان سەڵماندنی ناسەرکەوتوویی و نابووتی دەسەڵات دەسەڵمێنن. بۆیە دەسەڵاتی نەگۆڕ و خۆسەپێنەری پارتی و یەکێتی بەرپرسیاری یەکەمن لە داخراوبوون و کۆنەپاریزبوونی کۆمەلگە، بەرپرسیارن لە دروستکردن و پێگەیاندنی ئەو هۆکار و فاکتەرانەی کە هانی ئەو تاوانانە دەدەن. ئەوانن رێگەیان داوە کۆمەڵگەیەک دروست بێت، مۆڵگەی مرۆڤە دلرەش و کۆنەپەرست و دژە ئازادیەکان بێت. کۆمەڵگەیەک کە مینبەری مزگەوتەکان و دیوەخانەکانی کردۆتە شوێنی بانگی شکاندنی سەروەری مرۆڤەکان و ژنان بەتایبەتی. دەسەڵات نەک تەنها لە دروستکردنی ژینگە کۆنەپەرست و ئایینپارێزەکەدا تاوانبارە، بەڵکو ئەو میکانیزمانەشیان پێگەیاندووە یا پاراستووە، کە تاوانکار دەپارێزن و تاوانەکان رەوا دەکەن. بۆنمونە ژیاندنەوەی خێڵەکیزم و نۆرمە خێڵەکیەکان و بەهێزکردنەوەی کۆمەلگەی کۆنەپارێزی پیاوسالاری، کردنی ئایین بە سەرچاوەی یاسا و نۆرمەکان، دروستکردنی ئەنجومونی حیزبی کۆمەڵایەتی، هەوڵی حەشاردان و رزگارکردنی تاوانباران لە رێگەی چارەسەری عەشایەری و بێدەسەڵاتی دادگاکان لە ئاست دەسەڵاتداران و بەمجۆرە نابوت و شەلکردنی دادگاکان ئەو هۆکار و میکانیزمە سەرەکیانەن کە پەنای تاوانکاران دەدەن، تاوانەکان رەوا دەکەن و رێگە بۆ دووبارە و سەدبارەبوونەوەیان واڵا دەکەن.\nئاخ چەندە دەردێکی گەورەیە، دەسەڵات خاوەنی پەیامێکی مۆدێرنی پێشکەوتووخوازانە نییە، دز و گەندەڵە، کۆنەپارێز و ناپاکە، بۆ پارە خۆی و خاک و وڵاتی هەراج دەکات.\nئاخ دیمەنی ئەو ژنە بەناهەق کوژراوانە چەندە جەرگبڕن، ئێمەی ئەندامانی کۆمەڵگە لە ئاست ئەو قوربانیانەدا چەندە شەرمەزارین.\nریسوایی بۆ ئەو تاوانبارانەی کە ئەو تاوانەیان ئەنجام داوە\nڕیسوایی بۆ ئەو بیروباوەرەی کە پشتگیری ئەو تاوانە دەکات\nریسوایی بۆ ئەو دەسەڵاتەی کە کۆمەلگەی کوردی گەیاندە ئەو رۆژە\nریسوایی بۆ ئەو دەسەڵاتەی کە لە ئاست ئەو تاوانەدا دۆشداماوە و هاواکاریی بیر و هزری کۆنەپەرستانەی دژ بە ئازادی و مافەکانی مرۆڤ دەکات.\nریسوایی بۆ ئەو رێکخراو و کەناڵانەی کە پیاوسالاری و کۆنەپارێزیی ئایینی لە کۆمەڵگەدا بڵاودەکەنەوە و دژی ئازادی ژن و مرۆڤەکان دەوەستن لەژێر ناوی ئاییندا.\nدەبێ ژنان خۆیان سەربەستانە بڕیار لەسەر چۆنیەتی ژیانیان و چارەنوسی خۆیان بدەن، هیچ کەس و بیروباوەر و ئایینێک بۆی نییە ئەو مافەیان لێ زەوت بکات.\nبژی مافی مرۆڤ\nبژی ئازادی و سەربەخۆیی ژن


حکومەتی هەرێمی کوردستان دەتوانێت، ئەگەر بیەوێت! | پلاتفۆرمی زاگرۆس\nحکومەتی هەرێمی کوردستان دەتوانێت، ئەگەر بیەوێت!\nلێدوانەکانی بەرپرسیارانی حکومەتی هەرێمی کوردستان تا ئەوڕۆ ئەرێنییە و بێگومان جێگای خۆشحاڵییە، بەڵام کورد گوتەنی قسە هەزارە و دووانی بەکارە. قسەکردنی زۆر کە کردەوەی لە پێشەوە نەبێت لە درێژخایاندا زیان دەگەیەنێت.\nبەرپرسیارانی حکومەتی هەرێمی کوردستان دەزانن کە:\n١. کاری حیزب و حکومەت ئەوە نییە کە خۆی بکات بە ناوبژیکار و لە نێوان گەل و داگیرکەردا بێلایەن رابووەستێت. یەکێک لە کارەکانی حیزب و حکومەت لە هەموو جیهاندا لە کاتی شەڕدا ئەوەیە کە ڕابەرایەتیی خەڵک بکەن و پێش خەڵکی ئاسایی بەر لە دوژمن بگرن.\n٢. بە پێی لێدووانە فەرمیەکانی بەرپرسانی هەرێم خۆیان زیاتر لە 120 هەزار پێشمەرگە هەن. هەر ئێستا 23 بارەگای سپای تورک لە باشووری کوردستاندا هەیە. حکومەتی هەرێمی کوردستان کەنگێ ئەم سپایە بە سپایەکی داگیرکەر دادەنێت و لێیان دەدات؟ یان لانی کەم دوامۆڵەت دەداتێت و داوای چوونەدەرەوەیان لێ دەکات؟ ڕۆژئاوا لە عەفرین بەرامبەر بە دووهەم سپای ناتۆ خۆی راگرت و ئێستایش بە تاک و تەنیا تێ دەکۆشێت. باشوور بەو هەموو ئەزموون و پێشمەرگە و بەو پشتگیرییە ڕەسمییە نێونەتەوەییەی کە هەیەتی بە ئاسانیی دەتوانێت بەرامبەر بە تورک ڕابووەستێت. باشوور بە ڕەسمی یەکەیەکی فیدڕاڵییە، تەنانەت دەتوانێت بە ڕەسمیی داوای کۆمەک لە دەوڵەتانی عەرەبیی دۆست بکات.\nئێمە بینیمان چۆن جەوانانی دڵسۆزی دەڤەرێکی بەهدینان بە دەستی بێ چەک هێرشیان کردە سەر مۆڵگای پڕ چەک و تەقەمەنیی تورک و ئەو سەربازانەیان راو نا کە جەستەی بێگیانی گەریلا بە پەت بە دوای خۆیاندا ڕادەکێشن.\n٣. کۆنسۆلی تورکیا لە هەولێر هەیە. حکومەتی هەرێمی کوردستان دەتوانێت بە ڕاگەیاندنی ناڕەزایی کۆنسۆلی تورکیا تا دوا بڕیار بنێرێتەوە بۆ تورکیا. هەمووان بە بەرپرسارانی حکومەتی هەرێمەوە دەزانن کە کۆنسۆلگای تورکیا (هەروەکوو هی ئێران!) بارەگای جاسووسیی و تێکدان و ئاشووبە و ئاژاوەیە. ئەم جاسووسخانەیە لە زەرەر نەبێت هیچ جۆرە قازانجێکی بۆ باشوور نییە.\n٤. حکومەتی هەرێمی کوردستان دەتوانێت زۆر بە هاسانیی بڕیاری ڕاگرتنی بازرگانیی لەگەل تورکیا بدات. لە ڕاستییدا هەر بازرگانییش نییە چون باشوور لە نەوت زیاتر هیچ بە تورک نافرۆشێت. دروست ئەوەیە کە فرۆشیاریی تورکیا لە باشوور رابگیرێت. هەمووان دەزانن ئەو بەرهەمانەی تورکەکان بۆ باشووری دەنێرن کانگای نەخۆشیی و دەردن. پیسترین و خراپترین بەرهەمی خۆراکن کە شایستەی ئەوە نیین مرۆڤ بیانخوات. ئەمانە بە ناوی باشترین خۆراک دەرخواردی گەلی باشوور دەدرێن.\n٥. حکومەتی هەرێمی کوردستان دەتوانێت (دەبێت!) بە ڕەسمیی دوژمنایەتیی و داگیرکەریی دەوڵەتی تورکیا بە باشوور رابگەیەنێت. داگیرکەرانی سەر ڕۆژهەڵات و باکوور و باشوور ناتوانن دۆست و یاری بەرپرسیارانی باشوور بن. هەمووان دەزانن ئەو پێوەندیانە چین و لە چ ئاستێکدان. سەبارەت بەو بەرپرسانەی کە پارەی زۆریان لە بانکی تورکەکان داناوە، ئەردۆغان بدۆڕێت یان نا تازە ئەوان ئەو پارانەیان دەست ناکەوێتەوە. ئەوی سوود لە مێژوو وەربگرێت و بە مێژووی تورک ئاشنا بێت پارەی خۆی ناخاتە نێو کیسەیانەوە.\n٦. حکومەتی هەرێمی کوردستان دەبێت ڕێگا بە خەڵکی سەربەرز و دڵسۆزی باشوور بدات کە لە دژی دەوڵەتی داگیرکەری تورکیا کە خاوەنی کولتوری لە کۆمەلکوژیی و دزیی و تاڵانیین، هەموو کارێک بکەن کە لە دەستیان دێت. باشوور لە ئەدەبیاتی ئازادیخوازیی خەڵکی کوردستاندا باشووری مەزن بوو. ئێستایش باشوور هەر باشووری مەزنە. کاری هیچ بەرپرسێک نابێت ئەوە بێت کە ئەم شێرە لە قەفەس بهاوێت.\nئەمڕۆ ڕۆژی هاوسەنگەرییە. هاوسەنگەریی زۆر زیاترە لە قسەکردن. داگیرکەر لە هەموو دونایدا بێشەرەف و بێویژدان و بکوژ و تاڵانکارە و هەر بە تێکۆشانیش واز دەهێنێت. هێرشی تورکیا بۆ سەر ڕۆژئاوا نییە، بەڵکو زووبەزوو بۆ سەر تەواوی باشوور و پاشان بۆ ڕۆژهەڵاتیش دەبێت. بە هیوای ئەوەی پێکەوە ئەم داگیرکەرە دڕندە بێ فەرهەنگە و داگیرکەرانی دیکە پێکەوە تێک بشکێنین کە بە بێگومانییەوە دەتوانین.\nبە دروشمی لە قسەوە بۆ کردار بەرەو دژایەتیی داگیرکەران!\nجنون اردوغانی و اوج نژادپرستی در ترکیه


دادگای به‌ریتانیا به که‌فاله‌تی 380،000 دۆلار ڕازی به ئازادکردنی جولیان ئاسانج ده‌بێت\nدادگای به‌ریتانیا ڕازی بووه به که‌فاله‌تی380،000 دۆلار دامه‌زرێنه‌ری ماڵپه‌ره‌ی ویکیلیکس جولیان ئاسانج ئازاد بکرێت. هه‌رچه‌نده ئه‌و سێ شه‌ممه له‌گرتوخانه‌مایه‌وه چونکه پارێزه‌ری سوید داوای پێداچونه‌وه به سه‌ر بریاری دادوه‌ری دادگا ده‌کات.\nدادوه‌ر هاوارد ڕێدڵ پێشتر بریاری دا به که‌فاله‌تی 380،000 دۆلار ڕێگه ده‌درێت ئاسانج له گرتوخانه ده‌رکه‌وێت.\nداوای پێداچونه‌وه به‌سه‌ر بریاری دادگا مانای ئه‌وه‌یه ئاسانج ناچاره به‌که‌می 48 کاتژمێری تریش له گرتوخانه بمێنیته‌وه به‌ر له‌وه‌ی بکری ئازاد بکرێت واته ده‌بێت چاوه‌ری بریاری دادگای پێداچونه‌وه بێت.\nوه‌ک به‌شێک له مه‌رجی ئازادکرانی به که‌فاله‌ت، ئاسانج ده‌بێت ده‌ستبه‌ندی ئه‌له‌کترۆنی له‌به‌ر بکات و کاتی هات و چۆی سنوردار ده‌کرێت. ئه‌و هه‌روه‌ها له ماڵی لایه‌نگرێکی ده‌ژی و ده‌بێت ڕۆژانه له باره‌ی خۆی ئاگاداری پۆلیس بکاته‌وه.\nپێشتر جولیان ئاسانج گوتی له هه‌ڵوێسته‌که‌ی خۆی په‌شیمان نابێته‌وه بۆ بڵاوکردنه‌وه‌ی هه‌زاران به‌ڵگه‌نامه‌ی نه‌هێنی حکومه‌تی ئه‌مه‌ریکا.\nئاسانج-ی مشت و مه‌ر له‌سه‌ر به دایکی خۆی (کریستین ئاسانج) گوتبو"خواست و هه‌ڵوێسته‌که‌ی نه‌گۆره و "له‌ناخه‌وه" پابه‌نده به ئازادی ده‌ربرینی ڕا وه له هه‌ڵوێسته‌که‌ی خۆی په‌شیمان نابێته‌وه بۆ بڵاوکردنه‌وه‌ی هه‌زاران به‌ڵگه‌نامه‌ی نه‌هێنی حکومه‌تی ئه‌مه‌ریکا له سه‌ر ماڵپه‌ره‌که‌ی.\nهه‌فته‌ی ڕابوردو ئاسانج-ی ئوسترالیایی خۆی دابۆ ده‌ست کاربده‌ستانی به‌ریتانیا پاش ئه‌وه‌ی سوید فه‌رمانی نێونه‌ته‌وه‌یی بۆ ده‌ستگیرکردنی ده‌رکردبو بۆ سوال و جواب کردن له‌گه‌ڵی له‌به‌ر تاوانه‌کانی گوایا ده‌ستدرێژی به ناموس. ئه‌و حاشا له تاوانه‌کان ده‌کات.


دەریای ئیجە ئەردوغان بەرەو کوێ دەبات ؟\n12:16 - 15/09/2020\nدەریای ئیجە ئەردوغان بەرەو کوێ دەبات ؟\nتورکیا خواستیەتی هەژمونی خۆی لەناوچەکەدا هەبێت، بۆیە پەل بۆدەوڵەتانی دراوسێی دوور و نزیكی دەهاوێژێت. ئایا ئەم پەلهاویشتنانە تورکیا دەگەیەنێت بە کوێ؟ ئایا ئەردوغان خەونی گەڕانەوەی هەژمون و دەسەڵاتی عوسمانیەکانی هەیە؟ ئایا ئەنقەرە دەیەوێت چی لە پەیوەندیەکانی بکات لەگەڵ مۆسکۆ و واشنتۆندا؟\nکاتێک دەوڵەتێک توشی قەیرانێک دەبێتەوە، پسپۆران و شارەزایان بانگهێشت دەکرێن تا پلانێکی ستراتیژی دانێن بۆ روبەروبونەوەی ئەو قەیرانە! چارەسەرەکانیش بەڕێگەی جیاواز دەکرێت، تا بتوانن بەرژەوەندی و پەیوەندیەکان بەدروستی بهێڵرێنەوە، هەموو لایەنەکانی قەیرانەکە شرۆڤە دەکەن.\nتورکیا شوێنی ستراییژەکانی خۆی کەوت، سەرەتا ئەردوغان هەوڵی ئەوەیدا کە خەونی بەشار ئەسەد لەبار بەرێت، بەڵام لەوەدا شکستی هێنا، ئەردوغان یەکێکە لەو سەرۆکانەی دوای خەونەکانی خۆی دەکەوێت و بەردەوام پلانەکانی دەگۆڕێت تا نزیکبێتەوە لە خەونەکانی. هێزە نەیارەکانی تورکیا هاوپەیمانیان لەگەڵ ئەمریکا و هاوپەیمانیان لەگەڵ روسیا کرد، ئەم کارەی نەیار و دوژمنەکانی ئەردوغان وایکرد کە زۆر دور کەوێتەوە لە خەونەکانی، بۆیە تورکیا و ئەردوغان بەردەوام لەهێرشدا بوون.\nمێژووی پەیوەندیەکانی نێوان روسیا و تورکیا\nگەر بەخیرای پەیوەندیەکانی نێوان تورکیا و ڕوسیادا بڕۆین، ئەوا دەتوانین ئەوە بڵێین لەسەردەمی عوسمانیەکانەوە تورکیا هەوڵی ئەوەیداوە کە هەژمونی دەسەڵاتی روسیا لە باشوری رۆژژهەڵاتی دەریای ناوەراست کەم بکاتەوە، لەکاتێکدا یەکێتی سۆڤیەت یەکێک بووە لەو هیزانەی کە ئیمپراتۆریەتی عوسمانیان لەناو برد، چونکە هەوڵیدا بوو سنورەکانی روسیا ببەزێنێت.\nدوای نەمانی یەکێتی سۆڤیەت و دروستبوونی روسیای نوێ، پەیوەندیەکانی نێوان هەردوو لا گۆران و جارێک هاوپەیمان و جارێک دژ، لەسەرەتای ساڵانی ٢٠٠٠دا ناکۆکیەکان گەرمبوونەوە، بەهۆی ئەوەی ئەنقەرە پشتگیری لە چیچان کرد لە دژی مۆسکۆ، پاشان مۆسکۆ پاڵپشتی خۆی دەربڕی بۆ پەکەکە، دواتر لە ساڵی ٢٠٠٤ کێشەکان چارەسەر بوونەوە.\nسەرەتا ئەردوغان هەوڵی ئەوەیدا بە پشت بەستن بە روسیا قەیرانەکە لەگەڵ یۆنان زیاد بکات. هەفتەیەک پاش ئەمە رۆژنامەی دی فیلتی ئەڵمانی ئەوەی بڵاوکردەوە کە بە فەرمانی ئەردوغانبووە کە کەشتیە سەربازیە یۆنانیەکەیان غەرق کردوە.\nخواستی جەنراڵە تورکەکان بوو لە دزەکردنی ئەم هەواڵەدا، تا ڕێگری بکەن لە داواکاریەکانی ئەردوغان و خواستی ڕوسیا بۆ ڕوبەڕوبونەوەی گەرم لەنێوان تورکیا و یۆناندا بلۆک بکەن.\nناتۆ و ناوەنگیری\nستوڵتەنبێرگ سەرۆکی گشتی ناتۆ دەڵێت تورکیا و یۆنان ئامادەییان هەیە بۆ دانوسان و گفتوگۆ لەسەر کۆگاکانی گازی سروشتی لە ڕۆژهەڵاتی دەریای ناوەڕاست. هەروەها دەڵێت هەردوو وڵات ئامادەن کە میکانیزمێکی گونجاو دانێن بۆ کەمکردنەوەی پێکدادانی سەربازی لە ڕۆژهەڵاتی دەریای ناوەڕاست.\nئەم گفتوگۆیانە لە ئاستێکی زۆر نزمدایە و کارێکی زۆر قورسە جونکە ئەردوغان پۆتینی بێهیوا کرد ئەوەش دوای ئەو لێدوانە دێت کە ئەردوغان خواستی هەیە کە ئەوروپا داگیربکات.\nلەلایەکی ترەوە ئەمریکا بریاریدا بەشێک لە ئابڵوقە سەربازیەکەی سەر قوبروسی یۆنانی لادا کە بریارەکە ٣٣ ساڵە جێ بەجێدەکرێت، ئەم بڕیارەش مایک پۆمبیۆ تاک لایەنە داویەتی. لەکاتێکدا ئەم بڕیارە لە کاتێکدا دراوە کە کێشە لەنێوان ئەنقەرە و ئەسینادا هەیە لەسەر ڕۆژهەڵاتی دەریای ناوەراست و دەریای ئیجە.\nژنان لە جەنگی عێراق و ئێراندا\nعێراق؛ وڵاتی ژنە کوژراوەکان\nدوای تەقینەوەكەی لوبنان ، بۆچی فەرەنسا ئاوڕ لە لوبنان دەداتەوە؟\nسەرەتاكانی پیتاندنی یۆرانیۆنیۆمی سعودییەو ئاسایی كردنەوەی پەیوەندییەكانی لەگەڵ ئیسرائیل\nجووەکانی ئیمارات؛ ژیان و ئاینداریی لە تاریكییەوە بۆ روناکی\nدەستدرێژییەکانی تورکیا و خەونی دروستکردنەوەی ئیمپراتۆرێتی عوسمانی\nدەوڵەتی تورك هەموو هەوڵێكی داوە كەسێتی كورد تێكبشكێنێت\nبیرەوەرییەکان یان ئەوبیرەوەرییەی كە خۆت دەتەوێت؟\nئەوڕێگەیە چیە ئارام وھاوڕێکانی ھەڵیان بژاردوە


Sunday, 05.20.2018, 11:13\nلەناو ئێمەی کورددا کەم نیین کە عەرەب بە کەرو گا دەچوێنن و خۆمان لێ بۆتە ئەنشتاین و سوکایەتیی و فشقایەتی بە عەرەب ئەکەن، گەڵتەی تەواویشیمان پێیان دێت. ئەوان بە دەشتەکی و عەگاڵ لەسەر و دشداشەی سپی، کە هەر لەگەڵ حوشتر و داری خورما و بیابانەکان زیاتر نایانبینین، پێیان دەڵێین پێ پەتی و بێ مێشک و هیچی تریان پێ ناڵێین. لەبەرانبەر ئەوەدا خۆمان ئەوەندە لا موهیم و روناکفیکر و ڕۆشنبیر و تێگەیشتوو دەزانین، کە لەوانەیە بێزمان نەیەت خۆمانیان لەگەڵدا بەراوورد بکەین. نوکتەیان لەسەر دروست دەکەین و پێیان رادەبوێرین. ئەمە بە کورتی بیرکردنەوە و تێگەشتنی زۆربەمانە کاتێک باسی عەرەب دێتە پێش و ئێتر ئەوان کەر و ئێمەش بلیمەت....\nدوای ڕوخانی سەدام لە ٢٠٠٣ و نەمانی حکومەت لە عێراق ، کورد دەرفەتی ئەوەی بۆ هەڵکەوت دەوڵەوتی سەربەخۆ دروست بکات. کەچی ئەوەندەمان زانی هەردوو دزە گەورەکە بە هەڵپە هەڵپ خۆیان گەیاندە (بریمەر)ی حاکمی سەربازی کاتی ئەو کاتەی عێراق، لێێ پاڕانەوە کە چەند پلە و پۆستیك و چەند سەفتە دۆلارێکیان بدەنێ لەبەرانبەر ئەوەی کورد دەوڵەوت بنتیات نانێ و جارێکی تر عێراق دروست ئەکەنەوە.\nلە پرۆسەی ئەم جارەی هەڵبژاردنی پەرلەمانی عێراق (٢٠١٨)دا ڕێژەی بەشداربوانی هاوڵاتیانی عەرەب بە(سونە و شیعە)وە لە ٣٠% تێ نەپەڕاند، کەچی لای خۆمان جارێکی تر هەڵپەی خەڵک بۆ بەردەم سندووقەکانی گەوجاندن و سەرلێشێواو کردن لە زۆر شوێن بەتایبەتی ناوچەی زەرد لەسەدا ٨٠ تێپەڕاند. کەواتە ئەم جارەش کورد ڕەوای دایەوە بەو پرۆسەیە و عێراق جارێکی تر توانی نوێنەران لە پەرلەمان کۆبکەنەوەو حکومەت دروست بکەن.\nگەر تەنها بەراوردێك لە نێوان ڕۆشنبیرە عەرەبەکان و کوردەکاندا بکەین، بۆمان دەرئەکەوێت، کە چۆن ئەوانەی لای خۆمان لەهەوڵی ئەوەدابوون خەڵکی هان بدەن بۆ دەنگدان بەتایبەتی لەنێوەندی نووسەر و هونەرمەندان وەکو (ئاسۆس هەردی و تاقمەکەی دەوروبەری، کامیار سابیر کە هێرشی ناشرینی کردە بایکۆت، ماهیر حەسەن، ئەحەی جۆڵا و کاك مستەفا) چەندانی تر، کە چۆن خەڵکیان تووشی گومڕایی و سەرلێشێواوی کرد و ناردیانن بۆ دەنگدان، لەبەرانبەرادا ڕۆشنبیرەکانی عەرەب بەو جۆرە نەبوون و داوای بایکۆیان کرد.


ANF | كاڵكان: هێرش بۆسەرخواکورک فرە لایەنەیە\nكاڵكان: هێرش بۆسەرخواکورک فرە لایەنەیە\nدوران کاڵکان ئەندامی دەستەى بەڕێوەبەریی پەکەکە رایگەیاند، هێرشەکانى دەوڵەتى تورک بۆ سەر خواکورک فرە لایەنن. راشیگەیاند، دەوڵەتى تورک دەیەوێت لە عەفرین تاوەکو خواکورک داگیر بکات. کاڵکان هۆشداری و بانگەوازی بۆ هێزە کوردییەکان بڵاوکردەوە.\nسێشه‌ممه, 11 Jun 2019, 16:57\nدووران كاڵكان ئه‌ندامی كۆمیته‌ی به‌ڕێوه‌به‌ری پارتیی كرێكارانی كوردستان (په‌كه‌كه) له میانه‌ی به‌شداریكردن له به‌رنامه‌ی «ئولكه‌ده‌ن - Ulkeden»ی كه‌ناڵی «مه‌دیا هابه‌ر - Medya Haber» سه‌رنجی خسته سه‌ر ئۆپه‌راسیۆنی ده‌وڵه‌تی تورك بۆ داگیركردنی هه‌رێمی خواكوركی باشووری كوردستان.\nكاڵكان ڕایگه‌یاند، «ئه‌و هێزه‌ی كۆماری توركیا به‌ڕێوه‌ده‌بات، جا [ده‌وڵه‌تی قووڵ] بێت یان [ده‌وڵه‌تی شاراوه] و [سوپه‌ر گلادیۆ]، پیلان و پڕۆژه‌یه‌كی داگیركارییان هه‌یه بۆ داگیركردنی عه‌فرین تا خواكورك. ئه‌جێندایه‌كی شاراوه‌یان هه‌یه كه ئه‌ویش داگیركردنی هه‌رێمی عه‌فرینه تا ده‌گاته خواكورك. واته بۆ داگیركردنی ڕۆژئاوا و باشووری كوردستانه. لای ڕۆژئاوای ئه‌م پیلانه عه‌فرین، لای باشووریشی خواكورك - برادۆسته.»\nكاڵكان ئاماژه‌ی بۆ ئه‌وه كرد، ده‌وڵه‌تی تورك ده‌یه‌وێت سوود له هه‌لومه‌رجی جه‌نگی جیهانیی سێیه‌مه‌وه وه‌رگرێت و به ده‌رفه‌ته‌كانی شه‌ڕ و ناكۆكییه‌كانی ئه‌م جه‌نگه و بێ ئیراده‌كردنی هه‌ندێك هێز به ئامانجه‌كه‌ی بگات. گوتیشی، «ئه‌مه ئاشكرا بووه. بێ هۆ نییه كه لایه‌كی ئه‌م پیلانه له‌سه‌ر عه‌فرینه و لایه‌كه‌ی دیكه‌شی خواكوركه. داگیركه‌ر سنوور دیاری ده‌كات. خۆی له خۆیدا ته‌یب ئه‌ردۆغان چه‌ند جار باسی ئه‌مه‌ی كردووه. خه‌یاڵێكی له‌م شێوه‌یه و پیلان و پڕۆژه‌یه‌كی وه‌های هه‌یه. هه‌ر ده‌رفه‌تێك ببیننه‌وه ده‌یقۆزنه‌وه. دیاره ئه‌گه‌ر هێزه‌كه‌یان به‌شی ئه‌وه بكات هه‌لێك ده‌قۆزنه‌وه و ئه‌مه ده‌كه‌ن. واته ئه‌گه‌ر بتوانن ڕۆژئاوا و باشووری كوردستان داگیر ده‌كه‌ن. ئه‌مه‌ی ئێستا ده‌كرێت جموجۆڵی داگیركارییه.»\nكاڵكان سه‌رنجی خسته سه‌ر لایه‌نی سه‌ربازیی ئه‌و پیلانگێڕییه‌ی ڕژێمی ئاكه‌په - مه‌هه‌په و گوتی، «له نیسانی ساڵی ٢٠١٨ هێزه‌كانی داگیركه‌ر له گردی لێلیكان جێگیر بوون. با لێكۆڵینه‌وه بكرێت له‌سه‌ر ئه‌وه‌ی له ماوه‌ی ساڵێكدا چه‌ند سه‌رباز له‌و گرده كوژراون. سه‌رۆكی فه‌رمانداره‌تیی گشتی و وه‌زاره‌تی به‌رگری باسی ئه‌مه ناكه‌ن و درۆ ده‌كه‌ن. ڕاستییه‌كان ئاشكرا ناكه‌ن. گه‌ریلاكان هه‌موو ڕۆژێك چالاكییان كرد، وه‌هایان كرد كه گردی لێلیكان وه‌ك ته‌لیسه‌خیزی لێ بێت. گه‌ریلا چه‌ند جارێك گرده‌كه‌ی خسته ژێر كۆنتڕۆڵ. دووباره سه‌ربازیان دابه‌زاندنه‌وه. له ده‌ستی گه‌ریلادا دیمه‌ن هه‌ن و هه‌موو كه‌س ئه‌مه ده‌بینێت. واته ئه‌مه ده‌نگۆ نییه.»\n«داگیركه‌ران ئێستا گه‌یشتوونه‌ته خاڵێك كه ناتوانن له لێلیكان بمێننه‌وه. بۆیه یان ده‌بوایه ده‌ستیان لێر به‌ردابوایه و ڕۆیشتبان، یان ده‌بوایه ئاسایشی گرده‌كه دابین بكه‌ن. ئه‌وه‌ی ئێستا ده‌یكه‌ن بۆ دروستكردنی هێڵێكی ئه‌منیی سه‌ربازییه به‌مه‌به‌ستی پاراستنی گردی لێلیكان. سه‌ربازیان له هه‌موو گرده‌كانی باكوور، ڕۆژهه‌ڵات، باشوور و ڕۆژهه‌ڵات دابه‌زاندووه. هه‌وڵ ده‌ده‌ن گونده‌كانی باشوور به گوندنشینان چۆڵ بكه‌ن. به‌تایبه‌تی به فڕۆكه‌ی جه‌نگی بۆردومانی گونده‌كانی ده‌ڤه‌ری برادۆست ده‌كه‌ن و گوندنشینان ده‌كوژن. ده‌گوترێت هێزه‌كانی په‌ده‌كه و هێزه‌كانی سه‌ر به عێراقیش بریندار بوون. زانیاریی وردمان هه‌یه. ده‌یانه‌وێت به چۆڵبوونی ئه‌و گوندانه ده‌وروبه‌ر كۆنتڕۆڵ بكه‌ن و سه‌ربازانی گردی لێلیكان بپارێزن. چونكه وه‌هایان لێ هاتووه كه ناتوانن له‌و گرده بمێننه‌وه.»\nئه‌و حه‌وت گرده چۆن ده‌پارێزرێن كه بۆ پاراستنی گردی لێلیكان ئاماده ده‌كرێن؟\nدووران كاڵكان له به‌رده‌وامی لێدوانه‌كه‌یدا گوتی، «هێزه داگیركه‌ره‌كان بۆ ئه‌وه‌ی بتوانن گردێك كۆنتڕۆڵ بكه‌ن، حه‌وت گردی دیكه‌یان كۆنتڕۆڵ كردووه. باشه، كێ ئه‌و حه‌وت گرده ده‌پارێزێت؟ با بڵێین ئه‌و حه‌وت گرده‌یان پاراست، گرده‌كه‌ی پشته‌وه‌یان چۆن ده‌پارێزن؟ گردێك ئه‌وه‌نده كرایه ئامانج كه سوپای تورك له ماوه‌ی ساڵێكدا زۆرترین سه‌ربازی لێ كوژرا. له‌مه‌ودوا له حه‌وت گرد، حه‌وت قات زیاتر گورزی لێ ده‌درێت. ئامانجی نوێ بۆ گه‌ریلا په‌یدا ده‌بێت، مه‌یدانی نوێ بۆ چالاكییه‌كان دروست ده‌بێت. ئه‌و ئامانجانه په‌یدا ده‌بن كه ده‌كرێت به‌ئاسانی لێیان بدرێت. ئه‌مه ڕاستییه‌كه. ئه‌وان ناتوانن گردی لێلیكان بپارێزن. له‌به‌رئه‌وه‌یه ده‌یانه‌وێت گونده‌كانی ده‌وروبه‌ری گرده‌كه چۆڵ بكرێن. هه‌ر وه‌ك چۆن له عه‌فرین كوردانیان له شوێنی خۆیان ده‌ركرد و ٥%یان نه‌مان، ئێستاش به چۆڵكردنی گونده‌كانی ده‌ڤه‌ری برادۆست ده‌یانه‌وێت ئه‌و گرده و سه‌ربازه‌كانیان بپارێزن. ئه‌مه هه‌وڵێكی له‌ناوبردنه.»\nپێویسته كوردان بزانن؛ توركیا له‌گه‌ڵ ده‌وڵه‌تی عێراق ڕێككه‌وتووه\nكاڵكان ڕایگه‌یاند، هێرشه‌كه به ڕێككه‌وتن له‌گه‌ڵ عێراق به‌ڕێوه‌ده‌چێت و گوتی، «له‌و گوندانه‌ی بۆردومان ده‌كرێن، سه‌ربازانی سه‌ر به ده‌وڵه‌تی عێراق هه‌ن. ئه‌وان ڕێگه‌یان داوه. فه‌رمانداره‌تیی بڕیارگه‌ی ناوه‌ندی له‌و باره‌یه‌وه لێدوانی دا. ئه‌گه‌ر ڕێگه‌یان پێ نه‌دابوان، نه‌یانده‌توانی هیچ یه‌كێك له‌و هێرشانه ئه‌نجام بده‌ن. نه‌یانده‌توانی به‌م شێوه‌یه بێنه ناوچه‌كه. ویستیان له وشكانییه‌وه له‌شكركێشی بكه‌ن، گه‌ل له چه‌ند شوێنێك ڕێگه‌یان نه‌دا. بۆیه نه‌یانتوانی ئه‌مه بكه‌ن. پێویسته بزانرێت كه هێرشێكی داگیركاری له ئارادایه.»\nبانگەواز بۆ پەدەکە و یەنەکە: ئێمە با پێکەوە خۆڕاگری بکەین\nدووران كاڵكان باسی له هه‌ڵوێستی پارتیی دیموكراتیی كوردستان (په‌ده‌كه) و یه‌كێتیی نیشتیمانیی كوردستان (یه‌نه‌كه) كرد و گوتی، «ئه‌و هێزانه تا ئێستا هیچیان نه‌كردووه. ئێمه ده‌مانه‌وێت هه‌م هۆشدارییان پێ بده‌ین هه‌م بانگێكیان لێ بكه‌ین. هۆشداریی ئێمه ئه‌وه‌یه؛ ئه‌مه هێرشه، داگیركارییه. له دژی هه‌موو كوردانه. بانگه‌وازه‌كه‌شمان ئه‌وه‌یه؛ ئێمه ئاماده‌ین پێكه‌وه له دژی ئه‌م داگیركارییه به‌رخۆدان بكه‌ین. یه‌كگرتوویی پێویسته. له‌م چێوه‌یه‌دا هه‌ندێك شت هه‌یه كه به‌تایبه‌تی ده‌مانه‌وێت به په‌ده‌كه‌ی بڵێین. ئێمه ده‌بیستینه‌وه كه داگیركه‌ر له‌گه‌ڵ په‌ده‌كه له په‌یوه‌ندی و ڕێككه‌وتندان. ده‌گوترێت، ده‌وڵه‌تی تورك هه‌وڵ ده‌دات له لای باكووره‌وه ئه‌و گردانه كۆنتڕۆڵ بكات، په‌ده‌كه-ش ده‌یه‌وێت گرده‌كانی لای باشوور كۆنتڕۆڵ بكات. پێشمه‌رگه‌كانی په‌ده‌كه ده‌یانه‌وێت ناوچه‌ی گۆشنه، به‌ربزن، كانی كرێژ، گرده‌كانی سه‌ره‌وه له سنووری عه‌شیره‌تی برادۆست كۆنتڕۆڵ بكه‌ن.»\n«به‌م شێوه‌یه ئاشكرا ده‌بێت كه هێزه‌كانی په‌ده‌كه له‌گه‌ڵ سوپای تورك دژبه هێزه‌كانی په‌كه‌كه ئۆپه‌راسیۆنێكی هاوبه‌ش ده‌كه‌ن. ئه‌گه‌ر ئه‌مه ڕاست بێت، زۆر مه‌ترسیداره. ئه‌گه‌ر حكوومه‌تی په‌ده‌كه هاوشێوه‌ی ساڵی ١٩٩٧ له پیلانێكدا بێت، ئه‌گه‌ر هه‌وڵ بدات ئه‌م هه‌رێمانه كۆنتڕۆڵ بكات و ڕێگری له به‌رخۆدانی گه‌ل و گه‌ریلا له دژی داگیركاریی تورك بكات، ئه‌گه‌ر هه‌وڵ بدات ئه‌م كاره له دیوی باشووره‌وه بكات، به‌و مانایه‌یه دێته نێو ئه‌م شه‌ڕه. ئه‌نجامی ئه‌مه‌ش شه‌ڕ ده‌بێت، پێویسته هه‌موو كه‌س ئه‌مه بزانێت. لێره‌وه به‌ڕاشكاوی ده‌ڵێم، هۆشداری ده‌ده‌م؛ ئه‌گه‌ر هه‌وڵ بده‌ن وه‌ك ساڵی ١٩٩٧ بكه‌ن و به ڕێككه‌وتن له‌گه‌ڵ ده‌وڵه‌تی تورك هه‌وڵ بدات له‌پشته‌وه له گه‌ریلا بدات، ئه‌وا شه‌ڕ دێته ئاراوه. ماوه‌ی ١٢ ساڵه هه‌موو بنكه‌كانی په‌كه‌كه به ڕێككه‌وتنی ئه‌مه‌ریكا - توركیا له باشوور بۆردومان ده‌كرێن. به‌و هۆیه‌وه سه‌دان گه‌نج كوژران. كه‌س حیساب بۆ ئه‌وه ناكات. پێیان وایه وه‌ك جوگرافیای كوردان، مرۆڤه‌كانی خیزی ته‌لیسن. وه‌ك ئه‌وه‌ی ده‌وڵه‌تی تورك مافی ئه‌وه‌ی هه‌بێت هه‌ر كات بیه‌وێت هێرش بكات. به‌م شێوه‌یه نابێت. له‌به‌رئه‌وه پێویسته ڕای گشتی بزانێت، به‌تایبه‌تی ڕای گشتیی كورد بزانێت. با دواتر كه‌س ئێمه تاوانبار نه‌كات. ئه‌گه‌ر په‌ده‌كه هه‌وڵ بدات له بنكه‌كانی ئێستایه‌وه تۆزێكی دیكه به‌ره‌و هه‌رێمه‌كانی گه‌ریلا - هه‌رێمه‌كانی پاراستنی مه‌دیا بێت، به‌و واتایه‌یه هاتووه‌ته نێو ئه‌م شه‌ڕه. وه‌ڵامی ئه‌وه‌ش شه‌ڕ ده‌بێت. ئێمه به‌م شێوه‌یه لێی تێده‌گه‌ین و به‌م شێوه‌یه‌ش جموجۆڵ ده‌كه‌ین. به‌شێوه‌یه‌كی دیكه هه‌ڵسوكه‌وت ناكه‌ین. ئێمه نامانه‌وێت به‌م شێوه‌یه بێت. بانگهێشتیان ده‌كه‌ین؛ وه‌رن پێكه‌وه له دژی داگیركاریی تورك شه‌ڕ بكه‌ین، وه‌رن گونده‌كانی كوردان بپارێزین. با وابكه‌ین گوندنشینانی برادۆست بتوانن له ناوچه‌كانی خۆیان به‌ئازادی بژین و خه‌ریكی به‌رهه‌مهێنانی خۆیان بن.»\nگه‌لی برادۆست له‌گه‌ڵ گه‌ریلا ده‌بێت و گه‌ریلاش ده‌یانپارێزێت\nدووران كاڵكان په‌یامێكی ئاراسته‌ی باشووری كوردستان كرد و گوتی، «بزووتنه‌وه‌كه‌مان بانگه‌وازێكی ئاراسته‌ی گه‌له‌كه‌مان له باشوور كردووه كه جه‌ختی له‌سه‌ر ده‌كه‌ینه‌وه. به‌ڕاستی پێویسته به ڕۆحی شیلادزێ به‌رخۆدان بكه‌ن. به‌رخۆدان هه‌موو ناوچه‌كان بگرێته‌وه و خاوه‌نداره‌تی له گه‌لی برادۆست و گونده‌كانی برادۆست بكه‌ن.»\n«بانگه‌وازمان بۆ گه‌له‌كه‌مان له برادۆست-یش هه‌یه؛ ئێوه دۆستی ئێمه‌ن و سڵاوتان ئاراسته ده‌كه‌ین. له‌نزیكیشه‌وه ده‌تانناسین. به‌باشی دوژمن بناسن و بزانن هێزی به‌رانبه‌رتان كێیه. ئێمه نه‌مانده‌ویست وه‌ها بێت، به‌ڵام دوژمن هێرشێكی وه‌ها به‌سه‌رماندا ده‌سه‌پێنێت. له دژی ئه‌و هێرشه جگه له به‌رخۆدان هیچ ڕێگه‌یه‌كی دیكه نییه. له‌وانه‌یه تووشی ئازاری سه‌خت بین، زیانمان پێ بگات، زه‌حمه‌تی زۆر بكێشین، به‌ڵام به هه‌ر شێوه‌یه‌ك بێت به‌رخۆدان ده‌كه‌ین. گه‌ریلا ئێوه ده‌پارێزێت. هێز بده‌نه گه‌ریلا و پشتگیری لێ بكه‌ن. له دژی دوژمن و نۆكه‌ره‌كانیان بوه‌ستنه‌وه. ده‌وڵه‌تی تورك ته‌نگه‌تاو بووه و گومانی تێدا نییه كه شكست دێنێت. با كه‌س له‌م بابه‌ته‌دا نه‌ترسێت و پاشه‌كشه نه‌كات. ئێمه ده‌بینه یه‌ك و خۆڕاده‌گرین. داگیركه‌ر ناتوانێت له‌م ناوچانه هه‌نگاوێكیش به‌ئاسانی بنێت. ناتوانێت زیاتر بمێنێته‌وه و ناچاره هه‌ڵبێت. له‌به‌رئه‌وه هۆشیار بن له به‌رانبه‌ر ئه‌و پیلانانه‌ی ئاكه‌په و خائینه‌كان ده‌یگێڕن و هه‌وڵ ده‌ده‌ن عه‌شیره‌ته‌كان فریو بده‌ن. سازش مه‌كه‌ن، گوێیان لێ مه‌گرن و ده‌ریانكه‌ن. به‌پێچه‌وانه‌وه، له دژی داگیركاریی فاشیستی سه‌ركه‌وتكار ئێوه‌ش له‌گه‌ڵ گه‌ریلا یه‌كگرن و به‌رخۆدان بكه‌ن. ئه‌مه سه‌ربه‌رزییه، شه‌ڕه‌فه، ئاینده‌یه، ئازادییه. پێویسته هه‌موو گه‌لی برادۆست به‌و هێزه‌ی كه له مێژوو وه‌ریده‌گرێت ئه‌م كاره بكات. به‌دڵنیاییه‌وه ئه‌گه‌ر به‌رخۆدان بكه‌ن سه‌رده‌كه‌ون. به‌رخۆدان ده‌كه‌ین و سه‌رده‌كه‌وین.»


◄ نتیجه: Found 1.262, page 1 of 127 Items per page: 🗐 1 🗐 5 🗐 10 🗐 25 🗐 50 🗐 100\n👁 اێ بەخشە 54,777 گل سئرکریائە(دێینە)\nباکووری کوردستان - هەپەگە رایگەیاند: گەریلایەکیان [ فرەتر(ویشتر)... 👁] ✖ ✖ 17 0 ✔ 99% ✍ هـ.ب. 1-3-2020 19:49:43\n📅 01-05-2020 تاریخ ؤ پێش هەتێەل\n👁 اێ بەخشە 43,321 گل سئرکریائە(دێینە)\nباکووری کوردستان - لە شاری چەولیک سەربازە داگیرکە [ فرەتر(ویشتر)... 👁] ✖ ✖ 16 1 ✔ 99% ✍ هـ.ب. 1-3-2020 19:49:43\n👁 اێ بەخشە 44,696 گل سئرکریائە(دێینە)\nباکووری کوردستان - لە گەڕەکێکی شارۆچکەی کایاپنار [ فرەتر(ویشتر)... 👁] ✖ ✖ 29 0 ✔ 99% ✍ هـ.ب. 1-5-2020 14:55:51\n📅 02-06-2020 تاریخ ؤ پێش هەتێەل\n👁 اێ بەخشە 48,860 گل سئرکریائە(دێینە)\nباکووری کوردستان - کوژرانی بارش چاکان لەلایەن تور [ فرەتر(ویشتر)... 👁] ✖ ✖ 31 0 ✔ 99% ✍ هـ.ب. 1-5-2020 14:55:51\n👁 اێ بەخشە 8,361 گل سئرکریائە(دێینە)\n👁 اێ بەخشە 77,785 گل سئرکریائە(دێینە)\nباکووری کوردستان - لە ماوەی هەفتەیەکەدا ژمارەی تو [ فرەتر(ویشتر)... 👁] ✖ ✖ 26 0 ✔ 99% ✍ هـ.ب. 1-5-2020 14:55:51\n📅 04-05-2020 تاریخ ؤ پێش هەتێەل\n👁 اێ بەخشە 66,970 گل سئرکریائە(دێینە)\nرۆژهەڵاتی کوردستان - ئارەزوو فەلاحی بەڕێوەبەری گش [ فرەتر(ویشتر)... 👁] ✖ ✖ 23 3 ✔ 99% ✍ هـ.ب. 5-4-2020 8:48:56\n📅 04-06-2020 تاریخ ؤ پێش هەتێەل\n👁 اێ بەخشە 56,931 گل سئرکریائە(دێینە)\nباکووری کوردستان - لەیلا گوڤەن، پەرلەمانتاری جۆلە [ فرەتر(ویشتر)... 👁] ✖ ✖ 20 0 ✔ 99% ✍ هـ.ب. 1-5-2020 14:55:51\n📅 05-04-2020 تاریخ ؤ پێش هەتێەل\n👁 اێ بەخشە 27,797 گل سئرکریائە(دێینە)\nرۆژهەڵاتی کوردستان - لقی 1ی دادگای ئینقلابی سنە ب [ فرەتر(ویشتر)... 👁] ✖ ✖ 7 0 ✔ 99% ✍ هـ.ب. 1-3-2020 19:49:43\n📅 05-05-2020 تاریخ ؤ پێش هەتێەل\n👁 اێ بەخشە 46,455 گل سئرکریائە(دێینە)\nرۆژهەڵاتی کوردستان - شۆفیر تاکسییەکانی شاری سنە ب [ فرەتر(ویشتر)... 👁] ✖ ✖ 21 0 ✔ 99% ✍ هـ.ب. 5-4-2020 8:48:56


نیشتمان لە چاوی سەرکردەکانەوە چ بەهایەکی هەیە؟\n19/09/2020 354 جار خوێندراوه‌ته‌وه\nساڵی ١٨٥٤ "فرانکلین پێرس" سەرۆکی ویلایەتە یەکگرتووەکانی ئامریکا نامەیەکی نارد بۆ "سیاتێل" سەرۆک هۆزی هیندییە سوورەکان و داوای لێکرد زەوییەکانیان بە حکوومەتی ئامریکا بفرۆشن.\nسەرۆک هۆزەکە وەڵامی بۆ سەرۆکی ئامریکا ناردەوە، وەڵامێک کە نیشاندەری شێوەی ڕوانینیان بووبۆ مرۆڤ و جیهان.\nوەڵامێک کە هەمووکات بە زیندویی دەمێنیتەوەو خاک فرۆشان لە هەر شوێنیکی سەرگۆی زەوی بن دەبێت بە بینین و بیستنی نامەکەی شەرم دایان بگرێت و و داوای لیخۆشبوون لە خاك و نیشتمان بکەن کە بیریان لە فرۆشتن و لەدەست دانی کردۆتەوە.\nهیندیە سورەکان ئاو و هەواو شینایی و خاکیان خسستە پێش ژیانی خۆیان و بە ئەمریکیەکانیان وت ئێمە ژیانی سادەی خۆمان نافرۆشین بۆ هیچ ژیانێکی شاهانە ئەگەر فرۆشتنی خاک مەرجەکەی بێت.\nکاتێک گوێ لە دەقی نامەکەی سەرۆکهۆزی هیندییەسورەکان دەگریت دەزانیت خاک چ بەهایەکی هەبوە لای ئەوان و هەر گروپ و تاقم و کەسانێکیش لە هەر کوێ بن کە خاکفرۆشی و خیانەت و نیشتمان فرۆشی دەکەن چ بەهایەک لەدەست دەدەن.\nبۆ سەرۆکی گەورە لە واشنتن\nشینایی ئاسمان و تینی زەوی چۆن دەفرۆشرێن؟ ئێمە خاوەنی پاکیی هەوا و زوڵاڵیی ئاوین ، چۆن بە ئێوەی بفرۆشین؟\nئەم خاکە و هەرچی تێیدایە بۆ ئێمە پیرۆزە. گەڵای دەرزیلەیی کاژەکان، لمی کەنار ڕووباران، مژی نێو دارستانەکان، دەنگ و ڕەنگی مارومێروو، هەموویان لە بڕوا و بیرەوەریی خەڵکی ئێمەدا پیرۆزن.\nخاک لە ناخی ئێمەدایە. ئێمە بەشێک لە خاکین و خاک پارچەیەک لە ئێمەیە. گوڵان بە بۆن و بەرامەیانەوە خوشکی ئێمەن. کەڵەکێوی و ئەسپ و هەڵۆ برامانن. ڕەوەزەبەردی لووتکەکان، شەونمی مێرگ ومەزرا و تینی لەشی ئەسپ و مرۆڤ، هەموویان لە خێزانێکن.\nئەو زوڵاڵەی بە جۆبار و ڕووبارەکاندا دەڕوا تەنیا ئاو نییە، خوێنی پشتاوپشتی ئێمەیە. ئەو زەوییانەشتان پێ بفرۆشین دەبێ لەبیرتان بێ ئێرە بۆ ئێمە پیرۆزە و ئەو سێبەر و تارماییانەی بەو ئاوە زوڵاڵەدا دێن هەموویان بیرەوەری و بەسەرهاتی ژینی ئێمە دەگێڕنەوە. زەمزەمەی ئاو، دەنگی باووباپیرانی ئێمەیە.\nڕووبارەکان پشتمانن، تینوێتیمان دەشکێنن، بەلەمەکانمان بە شانەوە دەگرن و بژیوی منداڵەکانمان دەدەن. ئەگەر زەوییەکانمان بە ئێوە بفرۆشین دەبێ لە بیرتان بێ و منداڵەکانیشتان فێر کەن ئەم ڕووبارانە برای ئێمە و برای ئێوەن و لەوەودوا، ئەو نەرمی و بەزەییەی بە برای خۆتانی ڕەوا دەبینن، بەو ڕووبارانەشی ڕەوا ببینن.\nلە شارەکانی ئێوەدا شوێنێک نییە مرۆڤ ئارام تێیدا بژی. جێگایەک نییە مرۆڤ گوێ بداتە لەرەی گەڵای سەربەهاران و ویزەویزی مێروو. ڕەنگە ئەوانە هەر بۆ ئێمە گرنگ بن کە لەو دەشت و کێوانە ژیاوین، بەڵام مرۆ ئەگەر شەوان دەنگی تاقتاقکەرە نەبیستێ و قیڕەی بۆقی گۆماوەکانی نەیەتە گوێ، لە ژیان چی بۆ دەمێنێتەوە؟ شنەبا ئەو کاتی بەسەر تەنکاواندا دەڕوا و وردەشەپۆل دەبزێوێ، شەماڵ ئەوکاتی بۆنی بارانی نیوەڕۆیانی تێدەگەڕێ و، بۆنی گەڵای تەڕوبڕی دارکاژەکان ڕووح و گیانی ئێمەی سوورپێست دەلاوێننەوە.\nهەوا بۆ ئێمە بایەخدارە، چونکە هەموومان بە هەناسە هەڵیدەمژین. ئەگەر ئێمە زەوییەکانمان بە ئێوە بفرۆشین دەبێ لەبیرتان بێ ئێمە شوکرانەبژێری ئەو هەوایەین هەڵیدەمژین و ژین بە دەماری زیندەوەردا دێنێ. باپیرەگەورەی من ئەو هەناسەیەی لە سنگدا بوو هەتا لە گەڵ دوایین ئاهـ لە لێوی هاتەدەر و ماڵاوایی لە ژیان کرد.\nئەگەر ئێمە زەوییەکانمان بە ئێوە بفرۆشین، ئێوە دەبێ لە گەڵ ئاژەڵی ئەم خاکە وەک برای خۆتان بجووڵێنەوە. بەڵێ! ئێمە کێویین! لەو دەشت و کێوانە گەورە بووین و تێناگەین بۆچی هەزاران کەڵەکێوی دەبێ قڕ بکرێن. ئێوە دەبێ مندالەکانتان فێر کەن کە زەویی بن ،دەبێ ڕێزی زەوی بگرن، گەورەیی زەوی لە چاویاندا بێ و بە منداڵەکانیان بڵێن خاک دایکیانە. ئەوەی بەسەر زەوی بێ، بە سەر ڕۆڵەکانی زەوییش دێ. مرۆڤ تف لە زەوی بکا، تف لە خۆی دەکا.\nئێوەش یاوەری زەوی بن


پێویستە گەنجان لەدژی زۆڵم و زۆرداری رژێمی داگیرکەری ئێران راپەڕن – پەژاک\n1492 جار بینراوە\nهەتا رۆژی ئەمڕۆمان کەسانێک کە لە بەرامبەر رژێمی داگیرکەری ئێران و زوڵم راوەستاون، بەردەوام رووبەڕووی هێرشی راستەقینەی زوڵم و زۆری داگیرکەران بوونەتەوە. ئەوە مافی هەر کەسێکە کە بە بیر و هزری خۆی لە دژی هێرشی داگیرکەری و زوڵم و زۆری راوەستێت، لەبەر ئەوەی کاتێک مرۆڤ لە دایک دەبێت مافی دەستەبەرکردنی ژیانێکی ئازادی هەیە، بەڵام، ئەو بیر و ژیانە ئازادە لە لایەن رژێمی دەسەڵاتداری ئێرانەوە بەردەوام رووبەڕووی هێرش، سەرکوت و ئەشکەنجە بووەتەوە و تاکەکان دەکوژرێن و لە سێدارە دەدرێن. رژێمی دژە مرۆڤی ئێران خوازیارە بە ئەشکەنجە، کوشتن و لە سێدارەدان، دەنگی ئازادی گەنجان کپ بکات؛ تا سەرجەم کردەوەکانی رژێم پەسەند بکەن و بەو شێوەیە باس و گفتگۆ لە بیرورای ئازادی خۆیان نەکەن. رژێمی ئێران بە سیاسەتی لەسێدارەدان دەیەوێت سەرجەم کۆمەڵگا بکاتە کۆیلەی خۆی. لە لایەکەوە گەنجان لەسێدارە دەدات، لە لایەکەوە قۆڵبەست یان دەکات و دەیانخاتە گرتووخانەکان و لە لایەکی‌تریشەوە دەنگی ناڕەزایەتی سەر شەقام کپ دەکات. تا رۆژی ئەمڕۆمان بە هەزاران مرۆڤ بە دەستی رژێمی داگیرکەری ئێرانەوە لە سێدارە دراون. سیستەمی سێدارە سیستەمێکی دژە مرۆڤایەتی و دژی گەنجانە. ئەو سیستەمە لەبنەڕەتدا سەرکوتی گەلانی ناڕازی کردووەتە ئامانج. شکۆ و بەهای مرۆڤ لەلایەن رژێمی داگیرکەری ئێرانەوە هیچ بایەخێکی نییە و بە ئاسانی گیانی مرۆڤەکان دەکێشێت. لەبەردەوامی هەمان سیاسەتدا نەوید ئەفکاری بەدەستی دەوڵەتی گەنج کوژ و ژنکوژی ئێران لەسێدارە درا؛ نەوید ئەفکاری گەنجێک بوو کە لەبەرامبەر زوڵم و زۆری رژێمی داگیرکەری ئێران بێ‌دەنگ نەبووە و سیاسەتی ئەو رژێمەی پەسەند نەکردووە و لەبەرامبەر بەو سیاسەتانەی ئێران بەشداری کارای لەخۆپیشاندانەکانی مانگی گەلاوێژی ساڵی ١٣٩٧ی کردووە و لە بەرامبەر زهنیەتی فاشیزم و دیکتاتۆرییەتی ئێران دەنگی ناڕازی خۆی بەرز کردووە. لە مێژوودا زۆر کەس بۆ ئەوەی ویژدانی مرۆڤایەتی بپارێزن لەبەرامبەر دوژمنی مرۆڤایەتی تێکۆشانیان کردووە و تەنانەت لەو پێناوەدا گیانیان بەخت کردووە. لە مامۆستا فەرزاد و شیرین عەلەمهولی وهاوڕێیانیان هەتا نەوید ئەفکاری، نە یەکمین کەسانێک بوون کە لە سێدارە دراون و بە پێ ئەو زهنیەتی حاکمی دەسەڵاتدارانی ئێران دوایین کەسیش نابن. بەڵام، رژێمی داگیرکەری ئێران پێویستە بە باشی ئەوە بزانێت کە گەلی ئازادیخواز هەر لەکاتی حکومەتی رەزاشا تا دوای شۆڕشێ ١٣٥٧ـیش هەرگیز بە سێدارەدان نەترساون و دەستیان لە تێکۆشان بەرنەداوە و بە لەسێدارەدانی نەوید ئەفکاریش هەرگیز دەست لە تێکۆشان بەرنادەن. ئەمڕۆکە لە ئاستێکی زۆر بەرزدا هێرش لەسەر ژنان، گەنجان و کۆمەڵگاکان دەکرێت؛ بۆیە گەنجان و ژنان بە هەموو هێزیانەوە لەپێناو پاراستنی ئیرادەی ئازادیان هەڵمەتی تێکۆشان بۆ ئازادی لەدژی ئەو رژێم پەرە پێ بدەن.


1- رۆژی شه‌ممه‌ی رابردوو 17/10/2020 یه‌كێتی تۆپی پێی كوردستان كۆبوونه‌وه‌ی هونه‌ری و تیروپشكی خولی یانه پله‌نایابه‌كانی كوردستان به ئاماده‌بوونی نوێنه‌رانی یانه‌كان ئه‌نجامدا، دوای گفتوگۆیه‌كی زۆر ئه‌م بڕیارانه درا:\n* له‌سه‌ر داواكاری زۆربه‌ی یانه‌كان بڕیاردرا خوله‌كه به شێوازی دوو گرووپ ئه‌نجام بدرێت.\n* خوله‌كه به به‌شداری (16) یانه، كه دابه‌شكراون به‌سه‌ر دوو گرووپدا به شێوازی خول به دوو قۆناغ به‌رێوه ده‌چێت و یارییه‌كانی گه‌ڕی یه‌كه‌می خوله‌كه‌یش، له رۆژی پێنجشه‌ممه 26/11/2020 ئه‌نجام ده‌درێت.\n* گرووپی یه‌كه‌م پێكهاتوون له‌م یانانه: (برایه‌تی، هه‌ولێر، شێروانه، سۆران، سیروانی نوێ، چه‌مچه‌ماڵ، هه‌ڵۆ و زێره‌ڤانی).\n* گرووپی دووه‌م پێكهاتوون له‌م یانانه: (ده‌ربه‌ندیخان، هه‌ندرێن، زاخۆ، نه‌ورۆز، پێشمه‌رگه‌ی سلێمانی، ئارارات، دهۆك و پێشمه‌رگه‌ی هه‌ولێر).\n* له هه‌ر گرووپێك سێ یانه بۆ قۆناغی كۆتایی سه‌رده‌كه‌وێت واته شه‌ش یانه ده‌چێته قۆناغی كۆتایی، دواتر به شێوازی خول به دوو قۆناغ یارییه‌كان ئه‌نجام ده‌درێت و پاڵه‌وان دیاری ده‌كرێت.\n* له هه‌ر گرووپێك دوو یانه بۆ ریزی یانه پله‌یه‌كه‌كانی كوردستان داده‌به‌زێت.\n* هه‌ر یانه‌یه‌ك بۆی هه‌یه سێ یاریزانی پیشه‌گه‌ری هه‌بێت، به‌ڵام له یه‌ك كاتدا ته‌نیا دوو یاریزان ده‌توانن له نێو یاریگه‌دا یاری بكه‌ن.\n* پێنج گۆڕانكاری له یه‌ك یاری ئه‌نجام ده‌درێت، به مه‌رجێك به سێ جار گۆڕانكارییه‌كان بكرێت.\n2- له‌سه‌ر پێشنیاری سه‌رۆكی یانه‌ی هه‌ڵۆ (ئه‌حمه‌د خه‌لیل) سه‌باره‌ت به یاری كۆتایی خولی پله‌یه‌كی كوردستان بۆ وه‌رزی 2019/2020، كه به هۆی په‌تای كۆڕۆنا یارییه‌كه تا ئێسته ئه‌نجام نه‌درا بوو، یانه‌ی چه‌مچه‌ماڵ وه‌ك پاڵه‌وانی خوله‌كه ده‌ستنیشانكرا، بێ ئه‌وه‌ی یارییه‌كه ئه‌نجام بدرێت، ئه‌م بڕیارانه‌یش دران:\n* یانه چه‌مچه‌ماڵ پله‌ی یه‌كه‌م و یانه‌ی هه‌ڵۆ پله‌ی دووه‌می خولی یانه پله‌یه‌كه‌كانی كوردستانن بۆ وه‌رزی 2019/2020.\n* سوپاسی سه‌رۆكی یانه‌ی هه‌ڵۆ ده‌كه‌ین بۆ ئه‌م پێشنیاره گونجاو و دروسته، كه لە لایه‌ن یه‌كێتی تۆپی پێی كوردستان به‌گیانێكی به‌رزی وه‌رزشی وه‌رگیرا.\n* ئه‌گه‌ر خه‌ڵاتی ماددی دابینكرا، ئه‌وا به یه‌كسانی به‌سه‌ر هه‌ردوو یانه دابه‌ش ده‌كرێت.\n* له كاتێكی گونجاو مه‌ڕاسیمێكی شایسته بۆ هه‌ردوو یانه رێكده‌خرێت.\n* پیرۆزباییه‌كی گه‌رم له هه‌ردوو یانه‌ی (چه‌مچه‌ماڵ و هه‌ڵۆ) ده‌كه‌ین، هیوای سه‌ركه‌وتنی زیاتر و به‌رده‌وامیان بۆ ده‌خوازین، له‌گه‌ڵ سوپاس و پێزانینمان بۆ سه‌رجه‌م به‌شداربووانی خوله‌كه و جه‌ماوه‌ری وه‌رزشی ده‌سته‌ی كارگێری یانه‌كان و ستافی هونه‌ری و یاریزانان و راگه‌یاندنكارانی خۆشه‌ویست.\n3- یه‌ك یاریزانی ده‌ره‌وه‌ی هه‌رێمی كوردستان ده‌توانن یاری بۆ تیپه‌كانی تازه‌پێگه‌یشتووان و لاوان بكه‌ن، به مه‌رجێك یاریزانه‌كه دانیشتووی شوێنی جوگرافی هه‌مان یانه بێت، كه یاری بۆ ده‌كات.\n4- یاریزانانی هه‌رێمی كوردستان ده‌توانن بۆ هه‌ر یانه‌یه‌ك له تیپه‌كانی تازه‌پێگه‌یشتووان و لاوان یاری بكه‌ن، به مه‌رجێك ته‌مه‌نی رێگه‌پێدراو بێت.\n5- سه‌رجه‌م یاریزانانی خوله‌كانی تۆپی پێی كوردستان بۆ وه‌رزی 2021/2022 ئازاد ده‌بن دوای كۆتایی هاتنی چالاكییه‌كانی وه‌رزی 2020/2021.\n6- راهێنه‌ران و یاریده‌ده‌رانی راهێنه‌ری كوردستان، ئه‌گه‌ر بڕوانامه‌ی باوه‌ڕپێكراوی یه‌كێتی تۆپی پێی كوردستان و بڕوانامه‌كانی (A-B-C) ـیان نه‌بێت، مافی راهێنه‌رایه‌تیان نابێت.\n7- سه‌رجه‌م راهێنه‌رانی چالاكییه‌كانی یه‌كێتی تۆپی پێی كوردستان تا رێكه‌وتی 31/12/2019 بڕوانامه‌كانیان كاری پێده‌كرێت.\n8- ستافی هونه‌ری یانه‌كانی كوردستان ته‌نیا ده‌توانن له‌گه‌ڵ یه‌ك تیپ له یانه‌كانیان كار بكه‌ن.\n9- ده‌سته‌ی كارگێری یانه‌كان بۆیان نییه كاری راهێنه‌رایه‌تی له یانه‌كان بكه‌ن، تاكو ده‌ستبه‌رداری ئه‌ندامیه‌تی نه‌بێت له یانه‌كه‌ی.\n10- كچه‌یاریزانانی فوتساڵی كوردستان ناتوانن یاری بۆ تیپه‌كانی یازده یاریزانی له یاریگه‌ی گه‌وره و كراوه ئه‌نجام بده‌ن.\n11- داوا له سه‌رجه‌م ئه‌و یانانه ده‌كه‌ین، كه ئاره‌زووی به‌شدارییكردنیان له خولی پله‌یه‌كی فوتساڵی كچانی كوردستان هه‌یه، به نووسراوی فه‌رمی ئاگادارمان بكه‌نه‌وه تا كۆتایی هه‌فته‌ی داهاتوو.\n12- رێكه‌وتی 17 و 18 ـی مانگی 11 ـی 2020 تاقیكردنه‌وه‌ی تیۆری و جه‌سته‌یی بۆ ناوبژیوانانی كوردستان ئه‌نجام ده‌درێت، به مه‌رجێك ناوبژیوانه‌كه ئه‌نجامی پشكنینی نێگه‌تیڤی په‌تای كۆڕۆنای هه‌بێت.\n13- رێكه‌وتی 8/11/2020 تاقیكردنه‌وه‌ی تیۆری و جه‌سته‌یی بۆ ناوبژیوانانی فوتساڵی كوردستان ئه‌نجام ده‌درێت، به مه‌رجێك ناوبژیوانه‌كه ئه‌نجامی پشكنینی نێگه‌تیڤی په‌تای كۆڕۆنای هه‌بێت.\n14- دواین كات بۆ پێشكه‌شكردنی لیستی ناوی یاریزانان (كشوفات) بۆ تیپه جیاوازه‌كان به‌مشێوه‌یه‌ی خواره‌وه ده‌بێت:\n* خولی نایابی كوردستان 5/11/2020\n* خولی نایابی تازه‌پێگه‌یشتووان 5/11/2020\n* خولی پله‌یه‌كی كوردستان 8/11/2020\n15- پێنج یاریزانی تیپی لاوان ده‌توانن یاری بۆ تیپی پێشكه‌وتووان له خولی نایاب و پله‌یه‌كی كوردستان بكه‌ن، ده‌شتوانن بۆ خولی لاوانی بگه‌رێنه‌وه، به‌ڵام ناتوانن دووباره بگه‌ڕێنه‌وه خولی پێشكه‌وتووان.\n16- رۆژی شه‌ممه 31/10/2020 كۆبوونه‌وه‌ی هونه‌ری و تیروپشكی خولی پله‌یه‌كی كوردستان ئه‌نجام ده‌درێت، بۆیه داوا له نوێنه‌رانی ئه‌م یانانه (شه‌قڵاوه، ئاسۆ، سه‌یدسادق، خاك، ئاڵتون كۆپری، رزگاری، ئاشتی، كۆیه، هه‌ڵه‌بجه‌ی شه‌هید و ئاكرێ) ده‌كه‌ین، له كاتژمێر 11:00 ـی به‌یانی له باره‌گه‌ی یه‌كێتی تۆپی پێی كوردستان ئاماده‌بن.\n17- سه‌رجه‌م لێژنه‌كانی یه‌كێتی تۆپی پێی كوردستان به لێژنه‌ی فێرگه‌كانیشه‌وه هه‌ڵوه‌شایه‌وه، هیچ كه‌سێك بۆی نییه به ناوی یه‌كێتییه‌كه‌مان خول و چالاكی بكاته‌وه و ته‌نیا به ره‌زامه‌ندی و بڕیاری یه‌كێتی تۆپی پێی كوردستان نه‌بێت.\nتیروپشكی خولی نایابی باله‌ی عێراق ئه‌نجام ده‌درێت


ئەمریکا خۆى بێبەرى کرد لە بۆردوومانکردنی بنکە سەربازییەکانی حەشدی شەعبی\n22:50 چوار شه‌ممه 11 ئه‌یلول 2019\nباڵیۆزی ئەمریکا لە عێراق ڕەتی دەکاتەوە وڵاتەکەی هیچ دەستێکی هەبوبێت، لە بۆردوومانکردنی بنکە سەربازییەکانی حەشدی شەعبی لە عێراق.\nئەمرۆ چوارشەممە، 11ی ئەیلولی 2019، ماتیۆ تۆلەر، باڵیۆزی ئەمریکا لە عێراق لەگەڵ محەمەد حەلبوسی سەرۆکی پەرلەمان کۆبوەوە، بەپێی ڕاگەیەندراوی کۆبوونەوەکە، پەیوەندییەکانی هەردوو وڵات و دۆخی ناوچەکە، بە تایبەت بۆردوومانکردنی بنکە سەربازییەکانی حەشدی شەعبی تاووتوێ کراون.\nلەبارەى دیدارەکە، نوسینگەی ڕۆژنامەوانی محەمەد حەلبوسی، سەرۆکی پەرلەمانی عێراق ڕایگەیاندووە: “ماتیۆ تۆلەر، باڵیۆزی ئەمریکا لە عێراق ڕەتی کردووەتەوە وڵاتەکەی هیچ ئاگاداری ئەو بۆردوومانانە بێت کە لەلایەن هەندێک فڕۆکەوە کراوەتە سەر چەند بنکەیەکی سەربازی حەشدی شەعبی لە عێراق”.\nئاماژە بەوەشکراوە، باڵیۆزی ئەمریکا ئەوەشى خستوەتەڕو، وڵاتەکەی بەردەوام دەبێت لە پشتگیرکردنی عێراق لەڕوی سیاسی و سەربازییەوە، ڕێگەش نادەن سەقامگیری لەو وڵاتە تێک بچێت، هەروەها بەردەوام دەبن لە پاراستنی “ئاسایشی ئاسمانی عێراق”.\nلە کۆبوونەوەکەدا هەردوولا جەختیان لە برەودان بە پەیوەندییە سیاسی و دیبلۆماسییەکانی نێوان هەردوو وڵات کردووەتەوە، لەڕوی ئابوری و سیاسی و سەربازییەوە، وەک لە ڕاگەیەندراوەکەدا هاتووە.\nئەو وتانەى باڵوێزى ئەمریکا لە عێراق پاش ئەوە دێت، لە بۆردوومانەکانى بنکە و بارەگاکانى حەشدى شەعبى لە عێراق ئیسرائیل تۆمەتبارکراوە و باس لەوە دەکرێت کە ئەمریکا هاوکارى فڕۆکەى ئیسرائیلى کردووە بۆ هاتنەناوە ئاسمانى عێراق.\nوەک ناڕەزایی دەربڕین بەرانبەر کوژرانى خۆپیشاندەران\n21:12 شه‌ممه 07 کانونی یەکەم 2019


◄ ئەنجام: Found 932, page 1 of 94 Items per page: 🗐 1 🗐 5 🗐 10 🗐 25 🗐 50 🗐 100\n📅 00-01-2002 ڕاکەوت و ڕووداو\n👁 ئی بابەتە 13,802 جارێ وینیان\n- نورییە کەسپیری ئەندامی سەرکردایەتیی پکک داوای پە [ زیاتەر... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:21:25\n👁 ئی بابەتە 13,540 جارێ وینیان\n📅 00-03-1979 ڕاکەوت و ڕووداو\n👁 ئی بابەتە 4,163 جارێ وینیان\n- پیادەکردنی ریفراندۆم - گشتپرسێک لە ئێراندا بۆ دا [ زیاتەر... 👁] ✖ ✖ ✖ 0 0 ✔ 84% ✍ هـ.ب. 30-8-2010 11:20:37\n📅 00-03-2003 ڕاکەوت و ڕووداو\n👁 ئی بابەتە 10,246 جارێ وینیان\n- پارتی و یەکێتی ئەو کەسانەیان گرت کە لە خۆپیشاندا [ زیاتەر... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:21:28\n📅 00-05-1911 ڕاکەوت و ڕووداو\n👁 ئی بابەتە 3,731 جارێ وینیان\n- نزیکەی 2 هەزار چەکداری موکری دایانە پاڵ سالار ئە [ زیاتەر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:32\n📅 00-06-2005 ڕاکەوت و ڕووداو\n👁 ئی بابەتە 4,357 جارێ وینیان\n- پکک رایگەیاند: لە ماوەی یەک ساڵدا 718 کەسیان لە [ زیاتەر... 👁] ✖ ✖ ✖ 0 0 ✔ 96% ✍ هـ.ب. 30-8-2010 11:21:48\n📅 00-07-1922 ڕاکەوت و ڕووداو\n👁 ئی بابەتە 3,897 جارێ وینیان\n- کۆبوونەوەی سمکۆ، لەگەڵ حەیدەربەگی والیی ئەوسای م [ زیاتەر... 👁] ✖ ✖ ✖ 0 0 ✔ 86% ✍ هـ.ب. 30-8-2010 11:19:37\n📅 00-11-1972 ڕاکەوت و ڕووداو\n👁 ئی بابەتە 3,565 جارێ وینیان\n- شەهیدکردنی قادر وردی لە نێوان جادەی سەقز و بانەد [ زیاتەر... 👁] ✖ ✖ ✖ 0 0 ✔ 70% ✍ هـ.ب. 30-8-2010 11:20:20\n📅 01-02-2020 ڕاکەوت و ڕووداو\n👁 ئی بابەتە 47,191 جارێ وینیان\nباکووری کوردستان - لەیلا ئاشکان چالاکوانی بزووتنە [ زیاتەر... 👁] ✖ ✖ 25 11 ✔ 99% ✍ هـ.ب. 2-12-2019 22:14:37\n📅 01-08-2018 ڕاکەوت و ڕووداو\n📅 کاتوو تۆمارکەردەی Aug 1 2018 12:00AM\n👁 ئی بابەتە 3,486 جارێ وینیان\nباکووری کوردستان - لە دژی بنکەی سەربازیی زەمینیی [ زیاتەر... 👁] ✖ ✖ 10 3 ✔ 99% ✍ هـ.ب. 1-8-2018 0:00:00


داڕێژە:بەخێرھاتن-شاشە - ویکیپیدیا، ئینسایکڵۆپیدیای ئازاد\n(ڕەوانەکراوە لە داڕێژە:بەخێرھاتنی نوێەوە)\nسڵاو بەخێرھاتن-شاشە، بەخێربێیت بۆ ویکیپیدیا!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٣٤٬٧١٣ وتار و ١٢٨ بەشداربووی چالاکی ھەیە.\nوەرگیراو لە «https://ckb.wikipedia.org/w/index.php?title=داڕێژە:بەخێرھاتن-شاشە&oldid=593563»\nئەم پەڕەیە دواجار لە ١٥:٣٢ی ٢٥ی تشرینی یەکەمی ٢٠١٨ نوێ کراوەتەوە.


ئاژانسی ده نگو باسی کوردستان: دیکتاتۆر هه‌رده‌م ته‌مه‌نی کورته- تونس بن عه‌لی ڕایکرد\nدیکتاتۆر هه‌رده‌م ته‌مه‌نی کورته- تونس بن عه‌لی ڕایکرد\nنان و کار و ئازادی بیروڕا و هه‌رزانی ، دروشمی ڕاپه‌ڕینی سه‌ره‌کی خه‌ڵکی به‌شه‌ڕه‌فی تونس بوو . رۆژی 18/12/2010 خۆ سوتاندنی لاو [محمد البوعزیزی] محه‌مه‌د ئه‌لبوعه‌زیزی ته‌مه‌ن [26ساڵ] له شاری [سیدی بوزید] سه‌یدی بۆزید له پێناوی کارکردن ، بووه مه‌شخه‌ڵی ڕاپه‌ڕین . جه‌ماوه‌ر شه‌قامه‌کانی تونسی له خواروو هه‌تا باکوور له ڕۆژهه‌ڵات هه‌تا ڕۆژئاوا داگیرکرد . حزبی ده‌سه‌ڵاتداری ڕژێمی بن عه‌لی خۆی به‌رامبه‌ر ئه‌و ڕاپه‌ڕینه ڕانه‌گرت و بۆیان نه‌کرا دیکتاتۆری تاک حزبی بپارێزن هه‌روه‌کو ڕاپه‌ڕینی ساڵی 1991 له کوردستان و له خوارووی عێراق دژی تاک حزبی به‌عسی وه‌ل بوو . سه‌رۆکی تونسی هه‌ڵاتوو له‌ماوه‌ی سێ ڕۆژدا سێ جار بانگی خه‌ڵکی کرد بۆ وازهینان و دامرکاندنه‌وه‌ی ڕاپه‌ڕین . خه‌ڵکی به‌شه‌ڕه‌فی تونس گوێ یان بۆ دیکتاتۆر شل نه‌کرد و هه‌ر چه‌ند سه‌عات دوای ووتاره‌که‌ی بن عه‌لی خه‌ڵک داوی لێکرد ده‌ست له حوکم بکشێته‌وه و وازبینیت . ئه‌ویش به‌رامبه‌ر داوای لێبوردن له خه‌ڵکی تونس له‌گه‌ڵ دزه‌کانی خێزانی [الطرابلسی] ته‌ڕابلسی به فرۆکه هه‌ڵات . ئه‌وانه پاره‌ی تونسیان بردوو خه‌ڵکیان تووشی ئه‌و هەژاری یه کردی یه که خه‌ڵکی تونس برسی و بێکار و بێئازادی بیروڕا بژین . ئه‌وه دواڕۆژی هه‌موو دیکتاتۆرێکه که پشتی خۆی له گه‌ل و میلله‌ته‌که‌ی ده‌کات و هه‌وڵی ته‌نها دزینی ده‌وڵه‌ته . ئه‌وه ده‌بیته وانه‌یه‌کی تازه بۆ دیکتاتۆره‌کانی جیهانی عاره‌بی و یه‌که یه‌که وه‌کو گه‌ڵای داری پایز هه‌ڵده‌وه‌ڕێن . بن عەلی و ژنەکەی ئەو مەلاین دۆلارەی لە خەڵکی تونس یان دزی هیچ یارمەتی یەکی نەدان و هیچ سەروەری یەکی یان بۆ خۆیان نەخش نەکرد تەنها زبڵدانی مێژوو بووە شوێنی راستەقینەیان . حەبیب بورقیبە لە هەوارگەی خۆی لە شاری مونیستیر گلکۆی بەڕێزی لە دوای خۆی بەجێ هێشت و گەلێک لە سەرۆکەکانی جیهان تاجەگوڵیان لەسەر گۆڕی پیرۆزی دانا . بن عەلی و ژنەکەی دەبێ لە دەرەوی وڵاتەکەیان بنێژرێن و کەسیش گوڵیان لەسەر دانانین و هەڵاتن پشتیان لە خەڵک کرد .\nسه‌رکرده‌ی هه‌ردوو حزبی ده‌سه‌ڵاتداری کوردستان پارتی و یه‌کێتی ده‌بێت ده‌رس له‌و ڕاپه‌ڕینه جه‌ماوه‌ری یه وه‌ربگرن هیچی تر پشت له میلله‌ت نه‌که‌ن چونکه ده‌ردی برسیایه‌تی و نه‌بوونی ئازادی بیرو را و بێکاری و دزی و گەندەڵی و فەساد وا له جه‌ماوه‌ر ده‌کات له دژی یان ڕاپه‌ڕن .\nبژی هێزی جه‌ماوه‌ری کۆڵنه‌ده‌ری تونس\nفه‌هد گرده‌وانی 14/1/2011ستۆکهۆڵم\nسەرۆکی ڕاکردووی تونس بن علی\nناوی تەواوی زین العابدین بن علی یە ، له 3ی سێپتەمبەر/ئەیلول 1936 لە شاری [حمام سوسه] لە دایک بووە . لە 7ی نۆڤەمبەر/تسرینی دووەم 1987 بووە سەرۆکی دووەمی تونس لەپاش کۆچکردوو [الحبیب بورقیبه] . ساڵی 1958 چووە سەربازی و پاشان لە شاری [سان سیری] فەرەنسا ئامۆژگای سەربازی تەواوکرد . وەکو ئەفسەرێکی سەربازی کاری کرد و پاشان ئاسایشی سەربازی ساڵی 1964 دامەزراند . ساڵی 1980 بووە باڵیوزی وڵاتەکەی لە پۆڵۆنیا . لە ساڵی 1986 بووە ئەندامی سەرکردایەتی حزبی ئیشتراکی دەستوری . ساڵی 1987 بووە وەزیری ناوخۆ و پاشان بووە سەرۆکوەزیر . لە 7نۆڤیمبەر1987 کۆدێتای [ئینقلاب] سپی لە سەرۆک حەبیب بورقیبە کرد و دەسەڵاتی گرتە دەست . ساڵی 1994 و 1999 و 2004 و 2009 بە سەرۆکی تونس هەڵبژێردرا . یەکەم جار ساڵی 1964 لەگەڵ [نعیمه الکافی] ژیانی خیزانی پێک هێنا و سێ کچیان بوو ، بە ناوەکانی [غزوە خێزانی بازرگان سلیم زروق و درصاف خێزانی بازرگان سلیم شیلوب و سیرین خێزانی بازرگان مروان مبروک ] . ساڵی 1980 بن عەلی لەیلا طرابلسی ناسی ئەوکاتەی کە وەزیری ناوخۆ بوو . خیرا نعیمەی تەڵاق دا و ساڵی 1988 لەیلای کردە هاوسەری خۆی . دووکچ و کوڕەکی یان بوو ، بە ناوەکانی [ نەسرین لە ساڵی 1988 لەدایک بووە ، خێزانی بازرگان محمد صخر الماطری کوڕی ئەفسەر منصف الماطری کە بە تاوانی هەوڵدان بۆ کوشتنی سەرۆک حەبیب بورقیبە ساڵی ١٩٦٢ تاوانبارکرا . لە ساڵی 1992 حەلیمە کچی دووەمی لەدایک بوو ، لە شوباتی 2005 کوڕەکیان بوو ناویان نا محمد زین العابدین ]. ئەمڕۆکەش 14/1/2011 زین العابدین بن علی لەگەڵ هاوسەرەکەی لەیلا هەڵات و تونسی بەجێ هێشت . سعودیا باوەشی بۆ کردەوە و هەنووکە وا لە جدە دەژی .\nلیلی بن علی پێش ئەوەی شوو بە بن علی بکات ناوی لیلی الطرابلسی بوو . لە ساڵی ١٩٥٧ لە دایک بووە . الحبیب بورقیبە 3/8/1903 لەدایک بووە لە 6 /4/2000 کۆجی دوایی کردووە .\nئه‌وانه هه‌ندێک له دروشمه‌کانی ڕاپه‌ڕین بوون :\nلن نستسلم لن نبیع ...دم محمد لن یضیع. خۆمان ناده‌ین به‌ده‌سته‌وه و نافرۆشین ... خوێنی محه‌مه‌د به فیڕۆ وون نابیت .\nسنبکی من ابکاک.. یا محمد لن ننساک ....ده‌یگرینین ئه‌وه‌ی تۆی گریاند .. ئه‌ی محه‌مه‌د له‌بیرت ناکه‌ین\nانتفاضة مستمرة وبن علي برة" ڕاپه‌ڕین به‌رده‌وامه و بن عه‌لی بۆ ده‌ره‌وه\n"بالروح بالدم نفديك يا شهيد"، و"الشعب يريد استقالة بن علي" به روح و به خوێن گیان فیدان یا شه‌هید و گه‌ل ده‌خوازی بن عه‌لی وازبینیت .\n"لا لا للطرابلسية (عائلة زوجة الرئيس ليلى الطرابلسي) الذين نهبوا الميزانية". نا نا بو ته‌رابلسی\n[برای خیزانی ژنی بن عه‌لی لیلی ته‌رابلسی] که میزانی ده‌وڵه‌تیان دزی .\nوزارة الداخلية "وزارة إرهابية". وه‌زاره‌تی ناوخۆ وه‌زاره‌تی تێڕۆڕ\nله لایه‌ن ئاژانسی ده نگو باسی کوردستان ajansknews kl. ۱۰/۲۵/۱۳۸۹ ۰۵:۵۱:۰۰ قبل‌ازظهر


زه‌یدان: هازارد چانس یاوەری نابێت\nئه‌مڕۆ هازارد به هۆی پێكانه‌وه به‌شداری یاری ناكات.\nیانەی ڕیال مەدرید پێیانوابوو کە ئیدی هازارد بەتەواوەتی چاک بۆتەوە و ئامادەیە بگەڕێتەوە بۆ یارمەتیدانی یانەکەی، بەڵام یاریزانە بەلجیکیە دووبارە پێکان یەخەی گرتەوە و ئێستاش زیدان هاندەران دڵنیا دەکاتەوە کە کێشەی هازارد ئەو پەستانە نییە کە لەسەریەتی.\nدووبارەبوونەوەی پێکان وا لە یاریزان دەکات لەڕووی دەروونیەوە بشڵەژێت، بەتایبەت کاتێک دەگەنە یانەی خەونەکانیان وەک هازارد و دواتر نەتوانن بەشداربن بەهۆی پێکانەکانەوە، بەڵام ئێستا زیدان لەمبارەیەوە قسە دەکات و دەڵێت:ئایا ئەو لەژێر پەستانێکی زۆردایە؟ نەخێر ئەو لەڕووی دەروونیەوە بەهێزە. هازارد چانس یاوەری نابێت، بەڵام پێکان بەشێکە لە یاریەکەمان. گومانم لەوە نییە کە ئەو بەزووترین کات دەگەڕێتەوە لامان.\nڕیال مەدرید بەر لەم یاریەش تووشی شکستێکی دیکە هاتن بەرامبەر ئالاڤێس و ئەمەش دەبێتە سێیەم دوای یەک بەبێ سەرکەوت، بەڵام زیدان لەمبارەیەوەش دڵنیایی دەدات و دەڵێت:لەم ساتەدا کێشەی جێگیربوونی ئاستمان هەیە، بەڵام لە یانەکەماندا دەزانین چۆن مامەڵە لەگەڵ ئەم کاتانە بکەین. ئەمە گرینگترین یاری گروپەکەمانە، بەوپێیەی بەم سێ خاڵە دەکرێ سەربکەوین بۆ قۆناغی داهاتوو.\nچڵسی خانمانیشی گه‌شتۆته یاری كۆتایی چامپیۆنزلیگ\nچڵسی شكستی به ڕیال مه‌درید هێنا\nكچه ده‌رمانسازێك یاری كۆتایی خولی یانه پاڵه‌وانه‌كانی ئه‌وروپا به‌ڕێوه‌ده‌بات\nبارسێلۆنا گه‌شته یاری كۆتایی چامپیۆنزلیگ\nخولی دژی قۆرخ کارەکانە\nڕیال مه‌درید به زه‌حمه‌ت له ئه‌تڵانتای برده‌وه\nسبه‌ی له ناوچه شاخاوییه‌كان به‌فر ده‌بارێت\nژیاننامه‌ى شه‌هیدى سه‌رکرده عه‌تا محه‌مه‌د حاجى مه‌حمود\nله توركیا هێرشكرایه سه‌ر خێزانێكی دانیشتووی هه‌ولێر\nله عێراق قه‌ده‌غه‌ی هاتوچۆ هه‌ڵوه‌شێنرایه‌وه\nمحه‌مه‌د حاجی مه‌حمود به‌شداری له مه‌راسیمی نوێژی جه‌ژن ده‌كات\nسیستانی: ڕۆژی هه‌ینی یه‌كه‌م ڕۆژی جه‌ژنی ڕه‌مه‌زانه


چیرۆکی سەرای ئازادی ماویەتی\n2/16/2019 7:28:28 PM\nپێشینانمان جوانیان فەرمووە (گرێی دەست مەخەرە دان)، ئەو گرێییەی لە ١٧ی شوبات و سەرای ئازادی ئەکرا بەدەست بکرێتەوە ئێستا بەدانیش ناکرێتەوە.\n١٧ی شوبات و سەرای ئازادی وەرچەرخانێکی گەورە بوو لە مێژووی جوڵانەوەی مەدەنی کوردستاندا پێچەوانەی ئەوانەی دەیانەوێت واوێنا بکەن کە بەرھەمی نەبوو دەڵێم جگە لەڕووی سیاسی و کۆمەڵایەتی و فراوانکردنی ئازادی و شکاندنی دیواری ترس بووە ھۆی ئەوەی کە دوو بڕیاری مێژووی دەربکرێت لە پەرلەمانەوە بڕیاری ژمارە یەک و دووی پەرلەمانی ساڵی ٢٠١١ کە ئەگەر جێبەجێ بکرانایە ئێستا نەدەکەوتینە ئەم کێشانەی ئێستا تێیکەوتوین و بەدانیش ناکرێنەوە.\nبەڵام ھەر زوو دەسەڵات خۆی دزیەوە لە جێبەجێکردنی و ئۆپۆزسیۆنیش لەجیاتی شوێن جێبەجێکردنیان بکەوێت کەوتە شوێن وەدەستھێنانی زۆرترین پلەو پۆستی حکومی و بەدەستھێنانی زۆرترین بەشەکێکی دەسەڵات!\nئەگەر ھەموومان سەرای ئازادی مان تەواو بکردایە ، ئەگەر ھەموومان لەپێناو عەدالەتی کۆمەڵاتی و ئازادی و کەرامەتی ھەمووماندا ڕاپەڕین ئەوە ھەموومان و ھەموو نەوەکانمان بۆ ھەمیشە دەحەسێینەوە.\nگەورەترین ھەڵە ئەوەیە ١٧شوبات و سەرای_ئازادی کورت بکرێتەوە تەنھا لە ڕۆژی ١٧ی شوبات و ھەموو کێشەکەش لە کەیسی دەسگیر نەکردنی تەقە کەراندا.\nڕاپەڕینەکە سەرتاسەری بوو:\nلەسەرجەم شاروشارۆچکەکان سەرای ئازادی دروست بوو جگە لە دەڤەری زەرد چونکە باری نا ئاسایی و عەسکەرتاری ڕاگەیەنرا لەو دەڤەرە.\nداواکاریەکانیش داواکاری چاکسازی بنەڕەتی بوو لە ھەموو بوارەکاندا و لەلایەن ھەموو دەزگا یاسایی و حکومی و فەرمیەکان پشتیوانی کراو بوو بە بڕیاری ژمارە دووی پەرلەمان کە سەرۆکایەتی پەرلەمانی پێشوو بێ سەروشوێنی کردووە لەم پەرلەمانە تازەشدا ھێشتا سۆراغی نادیارە.\nسەرای ئازادی ھاوارێک بوو بە گوێی دەسەڵاتی نوست و مەستدا کە ئەوەی دەتپارێزێک تۆپ و تەیارە و لەشکری کۆیلە و بندیوار و پارە نیە بەڵکو عەدالەت پارێزەری ڕاستەقینە و بەردەوام و شەرعی کورسیە کەچی خراپ سودی لە مانەوەی بەشار و ئینقیلابی سیسی وەرگرت و داواکاری خەڵکی پشتگوێ خستەوە.\nسەرای ئازادی چیرۆکی بت شکاندنی پێغەمبەر ئیبراھیمی باپیرەمانی دووبارەکردەوە. سەرای ئازادی چیرۆکی ئازادی یان نانە، ئازادیت دەوێت یان نان؟ سەرای ئازادی چیرۆکی وەک مرۆڤ ژیان یان وەک مێگەل ژیانە. سەرای ئازادی چیرۆکی ململانێی نەوەکانە.\nسەرای ئازادی چیرۆکی ئازادی و دژایەتی ئازادیە، چیرۆکی داواکرنی کەرامەتی ئینسانی و شکاندنی کەرامەتی ئینسانە، چیرۆکی عەدالەت و دیکتاتۆریەتە، چیرۆکی داوای سوپایەکی نیشتیمانیە کە وەلائی بۆ نیشتیمان ھەبێ لەبەرامبەر ھیزی حیزبی و پاسەوانی کورسی و شەخێ و دەسەڵاتی حیزبیە.\nئەم چیرۆکە کۆنترە لە ١٧ی شوبات و لە دوای ١٧ی شوباتیش بەردەوامە.\n١٧ی شوبات نەبوایە چۆن بمانزانیایە لوتکەی دەسەڵات لەم ولاتەدا ئامادەیە داڵدەی بکوژانی ڕۆڵەی میللەت بدات و ڕادەستی دادگایان نەدات لەکاتێکدا شەو و ڕۆژ بەدەم خۆی وەک خەمخۆرترین کەس دەخاتە ڕوو.\nسەرای ئازادی ئەو قەڵا مرۆیی و دەنگە زووڵاڵە بوو کە داواکاریەکانی ئۆپۆزسیۆنیش تێپەڕاندن بۆیە ئاسایی بوو کە ئۆپۆزسیۆن و دەسەڵاتیش پێکەوە ھەوڵی کۆنتڕۆڵکردن و ھێورکرنەوە و ئاڕاستەکردنیاندا.\nسەرای ئازادی ئۆپۆزسیۆنی لە قۆناغی پرتە و بۆڵە و ڕاپۆرتی تەلەفیۆنی و بەیاننامەوە بردە قۆناغی جوڵاندنی شەقام و فشاری ڕاستەقینە کە ئەوەی لەماوەی ٢مانگدا بە دەسەڵات ئەنجامدرا بە ٢٠ساڵی بەیاننامە و پرتە و بۆڵە ئەنجام نادرێت.\nسەرای ئازادی وێنەی ڕاستەقینەی پێکەوە ژیانی ڕەنگ و دەنگ و بیرە جیاوازەکان بوو کە بەرژەوەندیە سیاسی و شەخسیەکان ئەو جیاوازیانە بەکار دێنن بۆ پێکدادان لەجیاتی بۆ یەکخستی دەنگەکان لەپێناو ئامانجی ھاوبەشی ھەموولا کە ( ئازادی و عەدالەت و پێکەوەژیان و کەرامەتی ئینسانە).\nسەرای ئازادی ڕاگەیاندنی جەنگ بوو بەرامبەر بە دوژمنی سەرسەختی ناوخۆیی کورد کە جەنگی گەندەڵیە و سەد قاتی جەنگی دەرەکی سەخت و گەورە و گران و گرنگە.\n"شۆڕشی گەلانی ناوچەکە کە بە بەھاری گەلان یان بەھاری عەرەبی ناسراوە بەو شنەبایەشیەوە کە لە ١٧ی شوبات و سەرای ئازادی کوردستانیشی گرتەوە ھێشتا لەسەرەتایدایە ، ئەوەی ئێستا دەیبینین کەلەڕواڵەتدا سەرکەوتنی دژە شۆڕش و دیکتاتۆرەکانە ھیچ نیە جگە لەقۆناغێ لەقۆناغەکانی ئەو شۆڕشەی کە لەکۆتاییدا ھەمووشتێک دەگۆڕێت."\nئەمە قسەی منێکی سەرایی نیە کەتامردن جێی شانازیمە کە جێدەستێکمان ھەیە لە سەرەتای ئەوقۆناغەدا، بەڵکو قسەی دیبلۆماسیەکی خاوەن ئەزموونە کە وەک دین مەسیحیە و وەک ئایدۆلۆجیاش عەلمانیە، دکتۆرای لە ئەندازیاری کۆمپیوتەردا ھەیە، وتەبێژی وەفدی ئوردنی بووە لە ئاشتی لەگەڵ ئیسرائیل و سەفیری ئوردن بووە لە ئیسرائیل و ئەمریکاش ، پۆستی وەزیری ڕاگەیاندن و دووخولیش وەزیری دەرەوە و خولێکیش جێگری سەرۆک وەزیرانی ئوردن بووە، ئێستاش لەپۆستی جێگری سەرۆکی دامەزراوەی کارینجیە بۆ ئاشتی نێودەوڵەتی، ناوی د.مروان المعشرە. کاتێک کەسێکی ئاوا لە دانیشتنێکی تایبەتی داخراو کە ووێنەگرتنیش تێدا قەدەغەیە لە کۆنگرەیەک کە دامەزراوەی کارینجی و دامەزراوەی فۆردی ئەمریکی پێی ھەستابوون لەلوبنان بەکۆمەڵێک داتا و زانیاری لۆجیکەوە ، جێگەی لەسەر وەستان و لێکۆڵینەوەیە ، ئەو دووشتەی کەئێمەی کورد لێی بێبەشین ، لەسەر ھیچ شتێک ناوەستین و لێکۆڵینەوەیش لەسەر ھیچ شتێ ناکەین و ھەمووی بە میزاج بەڕێدەکەین.\nلێرەوە تێدەگەین ئەوانە چەند سادەن کە دەیانەوێت قەناعەتمان پێبکەن شۆڕشی گەلان پیلانێکی دەرەکی بوو بە ئینقیلابی میسر و بەشار و دیکتاتۆر و گەندەڵکارانی ناوچەکە کۆتایی پێھاتووە، بەڵکو ئێستا لە گەرمایی شۆڕشەکەدا دەستەویەخە ئەژین، ئەم پرۆسەیەش چەندین ساڵ دەخایەنێت. لەبیرمان نەچێت، دوای شۆڕشی فەڕەنسا چەند دیکتاتۆری دیکەش حوکمیانکرد.


سەبارەت بە ڕیتۆریکی سیاسی، برایم لاجانی – pmnews\nئەوە کە بزانی لە هەر هەل و مەرجێکدا، کام ستڕاتیژی و تکنیکی زمانەوانی، بۆ گەیاندنی پەیام و شوێن دانان لە سەرخەڵک باشترە، لایەنێکی گرینگیی ڕیتۆریکە. ڕیتۆریکی سیاسیی سرنج دەداتە ئەوە کە سیاسەتمەدارەکان چۆن قسە دەکەن؟ چۆن بینەران و بیسەرانی خۆیان بەوە قانع دەکەن کە بۆچوون و کردەوە سیاسیەکانیان ڕاست و دروستن و پێویستە خەڵک پشتیوانیان لێ بکەن؟\nبابزانین چۆن ڕیتۆریک لە سیاسەتدا خۆی نیشاندەدا؟ سیاسەتمەدارەکان چ دەکەن و چ دەڵێن تا ڕازیمان بکەن دەنگیان پێ بدەین؟ چ شتێک سرنجی ئێمە بۆ لای سیاسەت و هەڵوێستەکانی حیزب یا سیاسەتمەدارێک ڕادەکێشێ و وامان لێدەکا تا دیفاع لەو ڕوانگەو هەڵوێستانە بکەین کە ناوبراو کردوونیە سەر لەو حەی کار و تێکۆشانی سیاسیی خۆی؟ ئەوانە هەموویان بەشێکی نێوەرۆکی ڕیتۆریک پێک دێنن. جاری وایە ریتۆریک بەو شێوە قسەکردنەش دەگوترێ کە حیزبێک یا سیاسەتمەدارێک لە کاتی باسی سیاسیدا بۆ بەرپەچ دانەوەی قسەکانی سیاسەتمەدار یا حیزبێکی دیکەی موخالیفی خۆی بەکاری دەهێنێ. بۆنموونە ئێمە لە حیزبی دێموکراتدا دەڵێین کە ئەو قسانەی کۆمەڵە سەبارەت بە پایەگای جەماوەری و کۆمەڵایەتی حیزبی دێموکڕات دەیان کا، تەنیا ریتۆریکە. واتە واقعیەتی مەسەلەکە نین یا بەشێک لە ڕاستیەکان دەشارنەوە. ڕەنگە کۆمەڵەش قسەوباسەکانی ئێمە لە وەڵام دانەوە بە ئیدعاکانی خۆیدا بە ڕیتۆریک بزانێ.\nبەمجۆرە شێوەی دوان و قسەکردنی ڕێبەرانی سیاسیی و ئەو وشە و تەعبیر و دەستەواژانەی بەکاری دێنن، ئیدەئۆلۆژی و ڕوانگەی سیاسی و ئەو بایەخە ئینسانیانەش نیشاندەدەن کە ئەوان بڕوایان پێ یانە و خەباتی بۆ دەکەن.\nڕیتۆریکی حیزبێک یا سیاسەتمەدارێک یا ڕێبەرێکی سیاسی ئەوەمان بۆ دەردەخا کە ناوبراو چۆن دونیا دەبینێ و دەیەوێ کۆمەڵگا بە کام ئاقاردا بەرێ؟ کام مەسەلەی سیاسی و کۆمەڵایەتی و ئابووری و فەرهەنگی بۆ ئەو گرینگترە؟\nکاتێک گوێ لە ڕێبەرێکی سیاسی دەگرین و قسەو باس و هەلوێست و ڕوانگەکانی قبووڵ دەکەین، مانای ئەوەیە کە ئەو نەک هەر لەوەدا سەرکەوتوو بوە کە ڕوانگە و بۆ چوونەکانی بگەیەنێتە ئێمە، بەڵکوو ئێمەشی هێناوەتە سەر ئە قەناعەتە کە وەک ئەو بیربکەینەوە. ئەو سەرکەوتنە لەوەی پێشوو گەورەتریشە. بەو پێیە ڕیتۆریک ئامڕازێکی گرینگی قەناعەتکردنە بە کەسێک کە گوێمان لێدەگرێ یا بیسەرمانە.\nبۆیە ئەوە کە ڕێبەرانی سیاسی چ دەڵێن؟ چۆن و بە چ شێوەیەکی دەڵێن؟ لە چ هەل و مەرجێکدا فڵانە مەسەلە دێننە بەرباس؟ کام ریتم بە کاردێنن؟ کام وشە هەڵدەبژێرن؟ بە کام تۆنی دەنگ قسە دەکەن؟ چۆن رووح وەبەر پەیامەکەیان و قسەو باسەکانیان دەنێن؟ مەسەلەیەکی زۆر گرینگە.\nتکنیک و ستڕاتیژیەکانی قەناعەت هێنان بە بیسەر و گوێگر زۆرن و هەر سیاسەتمەدارێکێش میتۆد و شێوەی خۆی بۆ دوان و قسەکردن هەیە. بەڵام هەندێک مەسەلە هەن کە شوێن لە سەر چۆنیەتی پەیامەکە و گەیاندنی دادەنێن. بۆ نموونە ئەوە کە لە سەر چی قسەدەکەی؟ لە کام مەسەلە دەدوێی؟ لە گەڵ کێ و بۆ کێ قسەدەکەی؟ لە چ شوێنێک قسەدەکەی؟ لە کام هەل و مەرج دا قسەدەکەی؟ هەمووی ئەوانە کەم و زۆر شوێن لە سەر ڕێتۆریکی سیاسی دادەنێن.\nتا باشتر شارەزای تکنیکەکانی ڕیتۆریک بین، باشتر لە سیاسەت حاڵی دەبین و باشتریش دەتوانین سیاسەت بکەین.\nفوتباڵیستەکان و تیمە جۆراوجۆرەکانی فوتباڵ جەماوەر و تەماشاچی و لایەنگری خۆیانیان هەن. لە ڕاستیدا ئەوە ئەو خەڵکەن کە تەماشای فوتباڵ دەکەن و دونیای فوتباڵیان درووست کردوە. بە بێ ئەو خەڵکە تەماشاچیە و بە بێ ڕۆڵی ئەوان و چەپڵە و تەشویق و کیسەباخەڵی ئەوان ماشێنی فوتباڵ هەڵناسووڕێ. لە سیاسەتیش دا هەروایە. جەماوەر یا کۆمەڵانی خەڵک، یا لایەنگران و جەماوەری حیزبەکان ڕۆلێکی گرینگیان لە ڕێتۆریکی سیاسیدا واتە یاریەکەدا هەیە.\nئێمە بە شێوەیەکی ئاسایی هەر لەو لەحزەدا کە زانیاری وەردەگرین، لێکیشی دەدەینەوە و هەڵیشی دەسەنگێنین. بەو جۆرە لە کاتی بیستن و دیتنی پەیامێکدا، دەستبەجێ ساخ دەبینەوە کە ئەو پەیامەمان بە دڵە یان نا؟ پشتیوانی لێدەکەین یانا؟\nئەوە کە لەکاتی بیستنی پەیامێکدا، ئێمە لە نێوخۆماندا چۆن بیر دەکەینەوە؟ چۆن پەیامەکە لێکدەدەینەوە؟ تێگەیشتنی کەمێک زەحمەتە. چوونکە بەشی زۆری ئەوکارە بە شێوەیەکی ئۆتۆماتیکی و لە پڕۆسەیەکدا دەڕواتە پێش کە ئێمە کۆنتڕڵمان بەسەریدا نیە.\nبەڵام مەسەلەیەک زۆر گرینگە ئەویش ئەوەیە کە ئێمە واتە خەڵک چۆن تەماشای سیاسەت دەکەین و چۆن بیر لە سیاسەت دەکەینەوە. ڕیتۆریک سایکۆلۆژی نیە بەڵام ئەو تکنیک و ئامڕازانەمان دەداتێ کە بە هۆی ئەوانەوە دەتوانین تێبگەین چۆن بەشداری لە درووستکردنی ئەو پەیامە سیاسیانەدا بکەین کە لە ڕێبەرانی سیاسیە وە پێمان دەگەن. ڕیتۆریک یارمەتیمان دەدا کە دیاردە و ڕووداوەکان لە بەر ڕووناکایی دیکەدا ببینین و لە پێوەندی لە گەڵ مەسەلەی دیکەدا تەماشایان بکەین.\nکاتێک ڕێبەرێکی سیاسی لە گەڵ خەڵک دەدوێ کۆمیونیکاشۆن درووست دەبێت. ڕێبەری سیاسی دەبێتە پەیام نێر. ئەو باس و قسانەی دەیانکات و دەیەوێت بیاننێرێ بۆ خەڵک پێی دەوترێ پەیام و ئەو دەزگای ڕاگەیاندنەش کە ناوبراو بۆ گەیاندنی پەیامەکەی کەڵکی وەردەگرێ، پێی دوترێ کاناڵ. دیارە ئەوە پرۆسەیەکی ئاڵۆزە و ئێمە بۆ حاڵی بوونی مەسەلەکە سادەمان کردۆتەوە. ئاخر لەو هاوکێشەدا زۆر فاکتۆری دیکەش ڕۆڵ دەگێڕن. ئەوە کە کێ چ پەیامێک دەنێرێ؟ پەیام وەرگرەکان کێن؟ چ وەختێکە؟ پەیامەکە چیە؟ کاناڵەکە چ کاناڵێکە؟ سیاسیەکی شارەزا و لێوەشاوە پێویستە ئەو خەڵکە بناسێت کە پەیامیان بۆ دەنێرێ. پێویستە بزانێت کام کاناڵ بۆ ناردنی کام پەیام کاریگەرترە؟ چ وەختێک بۆ ناردنی ئەو پەیامە گونجاوترە؟ لە یەک قسەدا ئەو دەبێت کۆنتڕۆڵی بەسەر ژینگەی دەورووبەری خۆی دا هەبێت.\nکەواتە ڕیتۆریک هەموو ئەو تکنیک و میتۆد و ستڕاتیژیانە دەگرێتەوە کە ڕێبەرانی سیاسی بۆ قەناعەت هێنان بە خەڵک بە کاریان دەبەن تا پشتیوانی لە سیاسەت و هەڵوێستەکانیان بکەن و سەبارەت بە مەسەلە سیاسیەکان وەک ئەوان بیر بکەنەوە.\nلەو نێوەدا زمان ڕۆڵی هەرە سەرەکی دەبێنێ. دەربڕینی مەبەست بە جۆرێک کە لێمان قبووڵ بکرێ بە جەوهەری ریتۆریک لە قەڵام دەدەرێ. ئەوە کە خەڵک پەیامی حیزب وەردەگرێ، نیشانەی ئەوەیە کە ڕیتۆریکی حیزبی ئێمە کاریگەرە. دیارە زۆر لایەنی دیکەش لە ڕێتۆریکدا گرینگن. بۆ نموونە ئەوە کە ڕێبەران و کادرەکانی حیزب لە کاتی قسە کردن دا چیان لە بەردایە؟ کەواو و پانتۆڵ یا ڕانک و چۆغەکەیان و کۆت و شاڵوارەکەیان چ ڕەنگە؟ کراسەکەیان چۆنە؟ ئایا ڕەنگەکانی لیباسەکانیان لە گەڵ یەک دێنەوە؟ چۆن دادەنیشن؟ چۆن دەست و دەم و چاو و ڕووخساریان بۆ دەربڕینی مەبەستەکانیان بە کاردێنن؟ ئەوەی لە زمانی ئینگلیسی دا پێی دەوترێ بۆدی لەنگویج واتە زمانی لەش. ئێمە ئینسانەکان سیگناڵ بۆ دەوروپشتی خۆمان دەنێرین. ئەوە کە چۆن دێینە بەرچاوی خەڵک زۆر گرینگە. کاتێک ڕێبەرێکی ئێمە قسەدەکا، بینەران و ئەوانەی لەو کۆڕەدا ئامادەن هەموو قسەکانی ئەویان لەبیر نامێنێ، بەڵام وێنە و چۆنیەتی هەڵس و کەتی ئەویان لە پشتی میکڕۆفۆن هەمیشە لە زەیندا دەمێنێ. بۆیە زۆر گرینگە کادرەکانمان و ڕێبەرانمان لە هەرجێ یەک و لە هەر کۆبوونەوەیەکدا بە ناوی حیزب قسەدەکەن یا بەشداری دەکەن، جل و بەرگی خاوێن و ڕێک و پێک و گونجاویان لەبەردابێ. سەری حاڵ و شاد و زیندووبن. دەم بە بزە و دەم بە خەندەبن. ئومێدو هیوا بە دەوروبەریان دا بڵاوبکەنەوە. سیگناڵی پۆزەتیف بنێرن. ئینێرژی موسبەت بەنێو تەشکیلات و بزووتنەوە و خەڵکدا تەزریق بکەن. تۆوی هیوا بە سەرکەوتن و داهاتوویەکی باشتر بۆ گەلەکەمان لە نێو خەڵکدا بچێنن. کە تەماشای ئارشیوی حیزب دەکەین، دوکتۆر قاسملوو لە هەرجێ یەک وەک نوێنەری حیزب قسەدەکا، یەکپارچە دەبێتە پەیکەرێک لە غروور و شانازی و بڕوابەخۆبوون. دەبێتە کێوێک لە هەیبەت و ئیرادەی پێشمەرگانە و شۆڕشگێڕانە. ئەو پەیکەرە زێڕینە دەبێ سەرمەشقی ئێمە بێت. دووکتۆر سەعیدیش هەروا. هەمیشە بزەیەکی لە سەر لێوان بوو کە هیوا و ئومێدی لێ دەبارێ. شایی بەخۆی بوو. شانازی بەوەوە دەکرد کە پێشمەرگەی حیزبە. ئەو دەڵێ(چ لەوە خۆشترە جێگای ئومێدی میللەتەکەت بی). ئەوە بۆ هەموو ڕێبەران و کادرەکانی ئێمە ڕاستە. دەبێت ئەو بزە پڕ لە هیواو ئومێدە کە لە سەر لێوی کاک سەعید بوو، ببێتە گوڵی سەر ڕووخساری هەموو کادرەکانی حیزب. ئەوانە بەشێکن لە ڕیتۆریکی حیزبی ئێمە.\nلەوەش زیاتر پاک و خاوێنی بنکە و بارەگاکانمان، شوێنی ژیان و کار و خەباتمان، ژینگەی حیزبی و تەشکیلاتیمان، فەزای ئینسانی و هاوڕێ یانەی نێوانمان، جەژن و مەراسم و کۆڕ و کۆبوونەوەکانمان، فۆرمی جەژنەکان و نێوەرۆکەکانیان، پڕمانابوونی باس و بابەتەکانی نێو کۆبوونەوەکان، ئەو گوڵ و ڕەنگ و تابڵۆ و وێنەو درووشم و شیعارانەی لە بنکە و ساڵۆنی جەژنەکانماندا دایان دەنێین، هەموویان بە شێکن لە ڕیتۆریکی حیزبی ئێمە و سیگناڵ بۆ دەوروبەر دەنێرن. وەسیلەیەکن بۆ ناردنی ئەو پەیامە کە ئێمە دەمانەوێت بۆ خەڵکی بنێرین.\nئاخر ناکرێ سالۆنێک بە سەد هەزار کڕۆن بە کرێ بگری و دووسێ هەزار کەس لە ساڵۆنەکەدا کۆکەیەوە و ئەوان لە ڕێگای دوورەوە هاتبن و بە ئیعتباری حیزب و بانگەوازی حیزبەوە خۆیان گەیاندبێتە ئەوجێ یە، کە چی نێوەرۆکی جەژنەکە لە ئاستی حیزب و چاوەڕوانیەکانی خەڵکدا نەبێت.\nهەرچەند ڕیتۆریک ناتوانێ وەک ئامار، مێژوو و سۆسیۆلۆژی ئاکامی کۆنکریتمان بداتێ، بەڵام ڕۆلێکی گرینگ دەبینێ.\nئەگەر کۆمەڵگایەک دەیەوێ کێشەو گیروگرفتەکانی بە شێوەیەکی درووست و مەعقول چارەسەرکا، دەبێ لە وشە و ڕیتۆریکی سیاسی بە هێز کەڵک وەرگرێ. ڕیتۆریکی سیاسی خەڵک والێدەکەن دەستەڵات بدەنە ڕێبەران و ڕیبەرانیش بۆ بەکاربردنی دەستەلات بە هێز دەکات.\nلە کۆنگرەی شەشەمی حیزبدا کاک دووکتۆر قاسملوو گوتی حیزبی ئێمە دووکانێکە هەموو ئەو شتانەی تێدایە کە کۆمەڵگای ئەمڕۆی کوردستانی ئێران پێویستی پێ یان هەیە. بەڵام ئێمە دووکاندارێکی خراپین. کابرای موشتەری دێتە بەردەرگای دووکانێ و دەڵێ غەڕغەڕەم دەوێ. ئێمە بە بەستە غەڕغەڕەمان لە دووکانێ دایە، بەڵام چوونکە دووکانداری چاک نین و نازانین غەڕغەڕەکانمان لە کووێ داناون، دەچین دەگەڕێین و سەروبنی دووکانەکە لێک دەدەین، غەڕغەڕەکان نادۆزینەوە. بەم جۆرە کابرای موشتەری حەوسەلەی نامێنێ و دەڕوا. دووکانداری باش دووکانەکەی هێندە جوان دەڕازێنێتەوە کابرای موشتەری لەوبەری جادەڕا دەپەڕێتەوە و دێتە بەردەرگای دووکانەکەی و شتی لێدەکڕێ.\nلە سەر سفرە هەر ئەوە گرینگ نیە کە خواردنەکە خۆش و سالم و بە تام بێ. ئەوەش زۆر گرینگە کە چۆن سفرە دەڕازێنینەوە؟ چۆن خواردنەکە دادەنێین و چۆن پێشکەشی دەکەین و چۆن دەی خۆین.\nکەسێک کە بە شەقامی کاڕڵ یوهان ی ئوسلۆ دا دێتە خوار، لە دوورەوە دەبینێ دێنیس کەباب وێنەی جۆراوجۆری کە بابی هەڵواسیوە. هێندە جوان دایناون کە ئیشتیای ڕێبواران دەبزوێنێ و ئەوانەی برسیشیان نیە بە دیتنی وێنەی ئەو کەبابە جۆراو جۆرانە ئیشتیای کەباب دەکەن و سەرێک بە دێنیس کەبابدا دەکەن.\nئێمە کادرەکانی حیزب پێویستە ببینە دووکاندارێکی باش. ئەوەش بەوە دەکرێ کە رێتۆریکی خۆمان و حیزبەکەمان بە هێز بکەین. بەرنامە و سیاسەتەکانی حیزبی ئێمە وەڵام دەری هەموو داخوازیە میللی و دێموکڕاتیەکانی خەڵکی کوردستانن، بەڵام ئەوە ئێمە کادرەکانی حیزبین کە دەبێت پەیامەکانی حیزب و سیاسەتەکانی هێندە جوان بەستەبەندی بکەین کە خەڵک. لێمان. بکڕن..


نرخی ئارد بەشێوەیەكی بەرچاو لە بازاڕدا بەرزبووەتەوە - رۆژنامه‌ی خه‌بات\nسه‌ره‌تا چاوپێكه‌وتن نرخی ئارد بەشێوەیەكی بەرچاو لە بازاڕدا بەرزبووەتەوە\nنرخی ئارد بەشێوەیەكی بەرچاو لە بازاڕدا بەرزبووەتەوە\nخەبات: عەلی بانیشاری:- هەر فەردەیەك ئاردی 50 كیلۆگرامی بەراورد بە شەش مانگ لەمەوبەر زیاتر لە 20 هەزار دینار گرانتر بووە. ئارد فرۆشان دەڵێن: بەرزبوونەوەی نرخی ئارد كاریگەری لەسەر بازاڕی ئارد نەبووە. بەپێی بەدواداچوونەكانی (خەبات) هەر تۆنێك گەنم بەراورد بە ساڵی رابردوو زیاتر لە 200 هەزار دینار گرانتر بووە. هاووڵاتیان نایشارنەوە ترسیان لەوە هەیە نرخی ئارد زیاتر بەرزببێتەوە.\nسەنگەر رەقیب، هاووڵاتییەكی نیشتەجێی شاری هەولێر و بەمەبەستی ئارد كڕین رووی لە بازاڕی ئارد فرۆشانی هەولێر كردووە. ئەو دەڵێت: نرخی ئارد زۆر بەرزبووەتەوە و پێشتر دەمانەوێت شتێك هەرزان بێت ئاردە، بەڵام ئێستا ناتوانین ئەو قسەیە بكەین، چونكە هەموو شتێك گرانبووە. دەشڵێت: پێشتر یەك فەردە ئاردی توركی 50 كیلۆگرامیم بە 27-29 هەزار دینار دەكڕی، بەڵام ئەمڕۆ بووەتە 51 هەزار دینار. گوتیشی: وا بڕوات فەردەی ئارد دەگاتە 60 هەزار دینار، ئەوكاتیش بۆ خەڵكی هەژار كڕینی ئاسان نابێت.\nئازاد سدیق، زیاتر لە هەشت ساڵە لە شەقامی ئارد فرۆشانی شاری هەولێر دوكانی ئاردی هەیە و دەڵێت: شەش مانگ لەمەوبەر فەردەیەك ئاردی توركی 50 كیلۆگرامی بە 29 هەزار دینار بوو، بەڵام ئێستا بووەتە 51 هەزار دینار و ئاردی عێراقی نمرە یەك لە 22 هەزار دینارەوە بووەتە 41 هەزار دینار. دەشڵێت: زۆرترین خواست لەسەر ئاردی توركییە، چونكە نانەوا و صەمونخانەكانی كوردستان لەو جۆرە ئاردە بەكاردێنن.\nئەو ئارد فرۆشە ئاماژەی بەوەشدا، لە ئێستادا خراپترین جۆری ئارد كە عێراقی نمونە دووە بە 37 هەزار دینارە. ناوبراو گوتیشی: بەشێوەیەكی گشتی نرخی ئارد بەراورد بە ساڵی رابردوو نزیكەی 80% بەرزبووەتەوە. زیاتر گوتی: نرخی ئارد هیچ كاتێك هێندە بەرز نەبووە.بە بڕوای ئازاد سدیق، جەنگی نێوان رووسیا و ئۆكرانیا و وشكەساڵی لەو هۆكارانەن كە نرخی ئاردیان گرانكردووە.\nنەهرۆ سەردار، یەكێكی ترە لە ئارد فرۆشانی شەقامەكە و دەڵێت: دوو هۆكار بوونەتە هۆی بەرزبوونەوەی نرخی ئارد، هۆكاری یەكەم كەمی بارانبارین و ئەو وشكەساڵییە كە رووی لە ناوچەكە كردووە، هۆكاری دووەم دابەشنەكردنی ئاردە لەلایەن وەزارەتی بارزگانی حكوومەتی عێراقەوە بەسەر بریكارەكانی ئارد. ئەو دەشڵێت: ئێمە لە توركیا و ئێران و رووسیاوە ئارد هاوردە دەكەین و پارەیەكی زیاتری لە جاران پێ دەدەین. گوتیشی: نرخی ئارد لە سەرتاسەری دونیادا گرانبووە و وەكو ساڵانی رابردوو نییە.\nزیاتر گوتی: لە ئێستادا نرخی یەك تۆن ئارد لە بازاڕدا بەم شێوەیە، عێراقی 600 دۆلاری ئەمریكی، رووسی 620-630 دۆلار، ئێرانی 630 دۆلار، توركی 660 دۆلار. باسیلەوەشكرد، بەهۆی دابەشنەكردنی ئارد لەلایەن بریكارەكانەوە، گرانبوونی نرخی ئارد كاریگەری لەسەر بازاڕی ئارد نەبووە، چونكە هاووڵاتیان لەماڵەوە ئاردیان نییە و ناچارن بیكڕن. نەهرۆ سەردار ئاماژەی بەوەشدا، ئەگەر حكوومەتی عێراق ئارد دابەش بكات، نرخی هەر فەردەیەك ئارد پێنج هەزار دینار دادەبەزێت. پێشیوایە، ئەو ئاردانەی لە بازاڕەكانی هەرێمی كوردستان دەفرۆشرێن كوالێتیان باشە.\nبەپێی بەدواداچوونەكانی (خەبات) لە مانگی حوزەیرانی ساڵی رابردوودا هەر تۆنێك گەنمی نمرە یەك بە 640 هەزار دیناری عێراقی بووە، بەڵام لە ئێستادا بە 850 هەزار دینارە، واتە هەر تۆنێك گەنم بەراورد بە ساڵی رابردوو زیاتر لە 200 هەزار دینار گرانتر بووە. بازرگانانی ئارد ئاماژە بەوەدەدەن، بەهۆی كەمی بارانبارینەوە بەرهەمی گەنم بەراورد بە ساڵانی رابردوو بەڕێژەیەكی بەرچاو كەمیكردووە، ئەوەش بووەتە هۆی بەرزبوونەوەی نرخی گەنم لە بازاڕدا و پاشان نرخی ئارد.\nهه‌واڵی پێشترمەسرور بارزانی: پێویسته بۆ دابینکردنی ئاسایشی خۆراك پشت بە خۆمان ببەستین\nهه‌واڵی دواتروەزیری کارەبا: چەند یەکەیەکی بەرهەمهێنانی کارەبا بەگەڕ دەخرێن


کۆدی هەواڵ: 3752\nڕێکەوتی بڵاوکردنەوە: 18:44 - 2021/10/22\nبەشی عێراق و هەرێمی کوردستان- ئەمڕۆ هەینی وەزارەتی تەندروستیی عێراق نوێترین ئاماری کۆرۆنای بڵاو کردەوە.\nکوردپرێس: به‌پێی ئاماره‌كانی وەزارەتی تەندروستی عێراق، لەماوەی 24 کاتژمێری رابردوودا 26 کەس بەهۆی پەتای کۆرۆناوە گیانیان له‌ده‌ست داوه.\nهەروەها له‌ئاماره‌كه‌دا هاتووه، لەدوێنێوە 1846 تووشبووی نوێی کۆرۆنا تۆمارکراون کە زۆرترین ژمارەیان لە پارێزگای سلێمانی بوون.\nهه‌روه‌ها لەماوەی 24 کاتژمێری رابردوودا 2669 تووشبووی کۆرۆنا چاک بوونەتەوەو 26 تووشبووش بەهۆی پەتاکەوە گیانیان له‌ده‌ست داوه.\nوەزارەتی تەندروستی عێراق ڕاشیگه‌یاندووه، لەدوێنێوە 71537 کەس ڤاکسینی کۆرۆنایان وەرگرتووە.


ئامارێكی ترسناك له‌باره‌ی په‌نابه‌ران ئاشكرا ده‌كرێت\nبه‌پێی ڕاپۆرتێكی نه‌ته‌وه یه‌كگرتووه‌كان زیاتر له 52% له ئاواره و په‌نابه‌ره‌كانی جیهان له منداڵانی ژێر 18 ساڵ پێكدێت و ڕۆژانه 44 هه‌زار و 400 كه‌س له‌ماڵ و حاڵی خۆیان ئاواره ده‌بن.\nبه‌پێی نوێترین ئاماری نه‌ته‌وه یه‌كگرتووه‌كان، ڕێژه‌ی په‌نابه‌رانی جیهان ڕووی له به‌رزبوونه‌وه‌یه‌كی بێوێنه‌یه و مه‌ترسییه‌كان بۆ سه‌ر په‌نابه‌ران ڕوو له زیاد بوونه.\nله ڕاپۆرتێكی نوێی كۆمیسیاری باڵای سه‌ربه‌نه‌ته‌وه یه‌كگرتووكان له ئێستادا رێژه‌ی په‌نابه‌رانی جیهان گه‌یشتووه به 68 ملیۆن و پێنسه‌د هه‌زار كه‌س.\nله‌ڕاپۆرته‌كه‌دا هاتووه كه له یه‌ك ساڵی ڕابردوودا ڕۆژانه 44 هه‌زار و 400 كه‌س به‌هۆی شه‌ڕ و توندوتیژی و ناله‌باربوونی دۆخی ژیان له‌ماڵ و حاڵی خۆیان ئاواره بوون و په‌نایان بۆ شوێنی تر بردووه.\nزۆرترین په‌نابه‌ر هی وڵاتی سوریایه 6 ملیۆن و 300 هه‌زار كه‌س، ئه‌فغانستان 2ملیۆن 600 هه‌زار كه‌س، سودانی باشوور یه‌ك ملیۆن و 200 هه‌زار كه‌س و میانمار یه‌ك ملیۆن و بیست هه‌زار كه‌س و سۆماڵ نزیكه‌ی 990 هه‌زار كه‌س په‌نابه‌ر.\nئه‌و وڵاتانه‌ی كه زۆرترین په‌نابه‌ریان وه‌رگرتووه توركیا سێ ملیۆن و پێنسه‌د هه‌زار په‌نابه‌ر، پاكستان یه‌ك ملیۆن و چوارسه‌د هه‌زار په‌نابه‌ر، ئۆگاندا یه‌ك ملیۆن و چوارسه‌د هه‌زار په‌نابه‌ر، ئێران نزیكه‌ی 980 هه‌زار كه‌س و ئه‌ڵمانیا 970 هه‌زار په‌نابه‌ریان وه‌رگرتووه.


مردووەكان زیندوو دەبنەوە؟\nنرخی نەوت لە بازاڕەکانی جیهان بەرزدەبێتەوە\nژمارەی توشبوانی ڤایرۆسی کۆرۆنا لەکوەیت و بەحرەین بەرزدەبێتەوە\nعێراق؛ سێ خۆپیشاندەر كوژران\nپێکدادان لە نێوان خۆپیشاندەران و هێزە ئەمنییەکان بەردەوامە\nته‌ندروستی عێراق: پشكنین بۆ هه‌شت هه‌زار هاوڵاتی کراوە کە لە ئێران گەڕاونەتەوە\nیه‌كه‌مین حاڵه‌تی توشبون به ڤایرۆسی كۆرۆنا له‌ناو سوپای ئه‌مریكا تۆمارده‌كرێت\nحكومه‌تی هه‌رێمی کوردستان رونکردنەوەیەکی بڵاوکردەوە\nئەو چوار کەسەی توشی ڤایرۆسەکە بون، تەندروستیان جێگیرە\nله كه‌ركوك 15 كه‌سی دیکە بەهۆی کۆرۆناوە خرانە ژێر چاودێرییەوە\nسوننه‌كان لەبارەی دەنگدان بە کابینەی عەلاوی دوا بڕیاردەدەن\nدوایین ئاماری توشبوانی كۆرۆنا لە جیهاندا\nله 24 كاتژمێری رابردودا 259 كه‌س ڤایرۆسی كۆرۆنا-یان په‌ڕاند\nرێبوار کەریم وەلی - 27-05-2019 - 10508 جار خوێندراوەتەوە\nلێكتێگەیشتنی یەكەمی دەباشان لە كۆتاییەكانی 2012 لە نێوان (هەردوو رەحمەتی) تاڵەبانی و نەوشیروان مستەفا، شتێكی تاكتیكی بوو. تاڵەبانی لە رێگەی ئەو دیدارەوە كە دوای ئەوە نەخۆش كەوت و كۆتا مانۆڕی ژیانی سیاسی بوو، چەند ئامانجێكی پێكا. یەكەمیان نێوانی خۆی و بارزانیی چاك كردەوە كە لەسەر مەسەلەی لادانی مالیكی تووشی خیلافێكی قووڵ بوون (تا راددەیەك كە هەڕەشەی دەستلەكاركێشانەوەی لە پۆستی سەرۆككۆماری كرد)، خستنە ریفراندۆمی دەستووری كوردستانی (كە بارزانی پێداگر بوو لەسەر ئەوەی دەبێ هاوكات لەگەڵ هەڵبژاردنی پەرلەمانیی 2013 دا دەنگی لەسەر بدرێت) دواخست و ماوەی سەرۆكایەتیی هەرێمی كوردستانی بۆ دوو ساڵی دیكە درێژ كردەوە.\nئەوە بەرهەمی یەكەم لێكتێگەیشتن و هاوئاهەنگیی نێوان تاڵەبانی و نەوشیروان مستەفا بوو، دوای ئەوەی كە سێ ساڵ پێشتر بزووتنەوەی گۆڕان لەناو هەناوی یەكێتی و چەپكە گوڵە مەشهوورەكەی مام جەلالەوە هاتە دەرەوە و دوو هاوڕێی تەمەن سنوورەكانی تەخوینكردنی یەكتریشیان بەزاندبوو.\nیەكێتی و گۆڕان لەم ساڵانەی دواییدا لەسەر هەرچییەك رێككەوتبن، سوودمەندی یەكەم پارتی بووە و سوودمەندی دووەم یەكێتی بووە. جا لێگەڕێ لەو رێككەوتنانەی كە ژێر بەژێریش لە بەینی هەردووكیان لەگەڵ پارتیدا هەیانبووە.\nپارتی بە لێكتێگەیشتنی یەكەمی دەباشان كەمێك قەڵس بوو، قەڵسییەكەشی لەوەوە نەبوو كە بۆ دەبێ یەكێتی و گۆڕان لێك نزیك ببنەوە، كێشە ئەوە بوو كە پارتی شێوەی ناردنی پەیامەكەی تاڵەبانیی بۆ بارزانی (سەرباری بەركاربوونی رێككەوتنی ستراتیژیی نێوانیان) بە نەگونجاو دەزانی! چونكە هەر چەند رۆژێك دوای ئەو لێكتێگەیشتنە (مێژووییە!) تاڵەبانی بەخۆ و بە شاندێكی قورسی مەكتەبی سیاسییەوە لە سەری رەش بوو. لەوێ لە حزووری بارزانی و شاندەكەی خۆیدا گوتبووی ئەگەر جارێكی دیكە شەڕی ناوخۆ رووبداتەوە، ئەو ماڵەكەی خۆی دێنێتە سەری رەش!\nرێككەوتنی دەباشان لە 17ی مایسی 2016 كە لە نێوان دیكۆری تاڵەبانی و نەوشیروان مستەفادا ئیمزا كرا (كە لە بنەڕەتدا رێككەوتنی ماڵی برایم ئەحمەد و نەوشیروان مستەفا بوو) و قەت یەك بڕگەشی (جگە لە ئیمزا كردنەكەی) لە كۆی 11 بەش و 25 ماددە هیچی لێ جێبەجێ نەكرا، بە ئامانجی قووتدانی گۆڕان بوو كە یەكێتی دەیزانی لە سەرەمەرگدان. كارتێك بوو بۆ دوورخستنەوەی گۆڕان لە پارتی.\nدیسان لە ساڵیادی كۆچی دوایی نەوشیروان مستەفادا، یەكێتی هەمان قەوان لێدەداتەوە. رێككەوتنی دەباشان زیندوو دەكەینەوە! شتێك كە بە مردوویی لەدایك بووبێت چۆن زیندوو دەكرێتەوە: "یەكێتی ئەلئەعلەم". ئامانج ئیحراجكردنی پارتییە! پارتی كە بە خودی رێككەوتنەكە تەققەی سەری هاتبێ، فشەی بە مەیتەكەی دێت. گۆڕان یەك دوو ددانی ماوە، یەكێتی دەیەوێ ئەوانیش بكێشێت.\nیەك كۆ دوو دەبێ بە سێ!\nپێدەچێ رۆژی سێشەممە لە دانیشتنی پەرلەمانی كوردستاندا، سەرۆكی هەرێمی چاوەڕوانكراو (نێچیرڤان بارزانی) بە شێوەی غیابی بە سەرۆكی هەرێم هەڵبژێردرێت. یەكێتییەكان و گۆڕانی هاوپەیمانی پارتی دەنگی پێدەدەن. سەروو هەشتا دەنگ دێنێت. یەكێتییەكان نیگەران بوون. هەفتەی رابردوو نێچیرڤان بارزانی لەگەڵ باڵە دەسەڵاتخوازەكانی مەكتەبی سیاسییان كۆبووەوە و گەرەنتی دانێ كە رێككەوتنی نێوان بارزانی و كۆسرەت رەسوڵ وەكو خۆی جێبەجێ دەكرێت. بەڵام راستییەكەی ئەو سێ كەسە (عیماد ئەحمەد، عومەر فەتاح و ئەرسەلان بایز) هەموویان پتر لەوەی دەربەستی بەرژەوەندیی یەكێتی بن، بۆ خۆدەرخستن داوای ئەو دیدارەیان كردبوو. ویستیان بڵێن ئێمەش هەین.\nدوای 10ی حوزەیران كە سەرۆكی هەرێمی كوردستان بە رەسمی دەستبەكار دەبێت و بارزانییەكی دیكەش رادەسپێرێت بۆ پێكهێنانی حكومەت، كوردستان و پارتی بە عەمەلی داخیلی قۆناغی سێ سەرۆكایەتی (مەرجەعییەتی بارەگای بارزانی، سەرۆكی هەرێم و سەرۆكی حكومەت) دەبێت. لانیكەم بەپێی یاسای سەرۆكایەتیی هەرێمی كوردستان، ژمارە یەكی ساڵی 2005 كە پەرلەمان لە ماوەی رابردوودا بەركاری كردەوە، پەیوەندییەكانی نێوان سەرۆكی هەرێم و سەرۆكی حكومەت رێكخراوە و سنووری دەسەڵاتەكانیان دیاری كراوە، بەڵام هیچ قانوونێك نییە باس لە مەرجەعییەت و جۆری پەیوەندیی نێوان دامەزراوەی سەرۆكایەتیی هەرێم و سەرۆكی حكومەت بكات. لە حاڵەتێكی ئاوادا، تا ئەو رۆژەی سەرۆك بارزانی لە گۆڕەپانی سیاسیدا رۆڵی هەبێت، سەرۆكی هەرێم (جا هەر دەسەڵاتێكیشی هەبێت) رۆڵێكی تەشریفاتی دەبینێ و توانای بڕیاری سیاسی و ستراتیژیی نابێت.\nئەگەر نەیەی نایەم!\nپارتی لای خۆیان وایان داناوە كە وەكو دەستپێشخەرییەك و بۆ مەراسیمی سوێندخواردنی سەرۆكی هەرێمی كوردستان، سەرۆككۆمار دكتۆر بەرهەم ساڵح بانگهێشتی هەولێر بكەن. بانگهێشتەكە بەشێوەیەك دەبێ كە هەم سەرۆكی هەرێم و هەم سەرۆكی حكومەتی داهاتوو بۆ دكتۆر بەرهەمی دەنێرن و، رەنگبێ هەمان بانگهێشتنامە بۆ سەرۆك وەزیران، سەرۆكی پەرلەمان و كەسایەتییەكانی دیكەی بەغداش بنێردرێت.\nمەراسیمێكی شاهانە دەبێت. بەسەدان دیپلۆمات، سیاسەتمەدار و كەسایەتی لە سوێندخواردنی دووەم سەرۆكی هەرێمی كوردستاندا بەشدار دەبن. بەڵام بەپێی زانیارییەكان هەم سەرۆككۆمار و هەم سەرۆك وەزیرانی بەغداش گوتوویانە بانگهێشتەكە چۆن بێت ئاوا وەڵامی دەدەنەوە. واتا ئەگەر بە نامە دەعوەتیان بكەن، ئەوانیش بە نامە جواب دەدەنەوە. ئەگەریش بە حزووری بانگهێشت بكرێن، ئەوا ئەوانیش بە حزووری ئامادە دەبن.\nراستە بەرهەم ساڵح پێویستی بەوە هەیە هەولێر لە پشتی بێت، بەڵام رەنگبێ بەقەدەر پارساڵ پێویستی بەو پشتیوانییە نەبێت. لە كاتێكدا وڵاتی بەناو عێراق و سەركردەكانی دەكەونە ناو چەقی رووبەڕووبوونەوەی ئێران و ئەمریكا و سەركردەكان رۆڵی یەكلاكەرەوە دەبینن، رەنگبێ پێویست بێت كە یەكەم جار لە هەولێرەوە دان بە بەغدادا بنرێت، نەك بەغدا بێتە بەرپێی هەولێر.\nکۆرۆنا و بازرگانی\nكۆرۆنا و زاڵبون بەسەر ترسدا\nعەلاوی ئایە ئاو دەکات بەو ئاگرە لەمێژینەی عێراقی خنکاندووە بە دوکەڵی تائیفی؟؟\nبێدەنگیی ھەدەپە، مەرگی ئەردۆغانە\nئاگر لە ئیستانبوڵ و دووكەڵەكەی لە هەولێر\nگۆڕان نەبووە گیسكی گوناهـ\nگۆڕان یارییەكە تێكدەدات؟\nگۆڕان بۆ لە حکومەت کشایەوە؟\nتەنیا پارتی هەڵبژاردنی دەوێت\nشەڕ و نیوەشەڕ هەر یەكە\nشینی گۆڕان بۆ پەرلەمان نییە، بۆ بازگەی پردێیە!\nپێنج خاڵەکەی گۆڕان بۆ رێککەوتنە؟\nھێڵە سوورەکانی پارتی زەرد بوون\nسەرۆكێك لە سلێمانییەوە\nئایا گۆڕان دێتەوە؟\nیەكێتی چ كارەیە؟\nگۆڕان لەسەر حەقە!\nچارەگی دەوێ بۆ دەوڵەت!


زیندان و بێ بەش كردن لە وانەوتنەوەی مامۆستایەكی كورد لە میاندواو – زاگرۆس پۆست\nماڵەوە / کوردستان / زیندان و بێ بەش كردن لە وانەوتنەوەی مامۆستایەكی كورد لە میاندواو\nزیندان و بێ بەش كردن لە وانەوتنەوەی مامۆستایەكی كورد لە میاندواو\nپێنج شه‌ممه 27 ئاب 2015\tکوردستان, مافی مرۆڤ, هەواڵ 78 جار خوێنراوه‌ته‌وه\nمامۆستایەكی كوردی قوتابخانە سەرەتاییەكانی ناوچەی چۆمی مەجیدخان لەلایەن دادگای شاری میاندواوەوە بە چوار مانگ بەندكردن حوكم دراوە.\nبە پێی هەواڵیباسنیوز، ناوی ئەو مامۆستایە”حەبیب ئاغا زەمان”ــە و پێشتریش لەلایەن بەڕێوەبەرایەتی پەروەردە و بارھێنانی پارێزگای “ورمێ””یەوە وانە وتنەوەی لێ قەدەغە كرابوو. دەوترێت حەبیب بە تۆمەتی ڕێزگرتن لە بۆنە نەتەوەییەكانی كورد و ھاندانی قوتابیانی سەبارەت بە بەڕێوەبردنی جێژنەكان ئەو زەخت و گوشارانەی خراوەتە سەر.\nئەو مامۆستا كوردە كە ماوەی ٨ ساڵە لە قوتابخانەكانی ناوچەی چۆمی مەجیدخان وانە دەڵێتەوە ھیچ كێشەیەكی یاسایی نەبووە و خەڵكی ناوچەكەش زۆر لێی رازی بوون و ئێستە ماوەی یەك مانگە لە وانە گوتنەوە بێبەش كراوە. ناوبراو ماوەی ٦ مانگ لەمەوبەر لەلایەن ئیدارەی ئیتلاعاتی شاری میاندواوە بانگھێشت و دەستگیر كراوە. بەپێی زانیارییەكان ئەو مامۆستا كوردە بۆ كێشانی چوار مانگ زیندانی رەوانەی بەندیخانەی شاری میاندواو كراوە.


17/2/2020 - 21:40\nكرێكارێكی هیندی به‌شداری كرد له پێشبڕكێیه‌كی وه‌رزشیی نامۆ بۆ مه‌ودای 100 مه‌تر كه به 9.55 چركه مه‌وداكه‌ی بڕی و، ژماره‌یه‌كی پێوانه‌یی نوێی تۆماركرد، باشتر له‌و ژماره‌ی یوساین بۆڵتی جامایكی كه تۆماری كردبوو، كاتێك له ساڵی 2009 به 9.58 چركه ژماره‌ی پێوانه‌یی شكاند.\nئایا سرینیڤاسا گودا كرێكاری بیناسازیی هیندی ته‌مه‌ن 23 ساڵان، دانیشتووی ناوچه‌ی كانتاكا له هیندستان، له یوساین بۆڵت خێراتره؟ ئه‌وه‌ی هیندییه‌كان ئاواتی بۆ ده‌خوازن و داواده‌كه‌ن پشتگیری ئه‌م پیاوه بكرێت له‌پێناو به‌ده‌ستهێنانی ملوانكه‌یه‌كی زێر بۆ وڵاته‌كه‌یان.\nبه‌ڵام به‌شداریكردنی گودا له پێشبڕكێی 100 مه‌تری له پاڵه‌وانێتی یارییه‌كانی راكردن نه‌بوو، به‌ڵكو له‌میانی پێشبڕكێیه‌ك بوو به ناوی "كه‌مبالا" له‌ناو كێڵگه‌ی برنج كه به ئاو و قوڕولیتاو داپۆشراو بوو، كه به‌شداربووان له‌ڕێگه‌ی گامێشه‌كانیان راده‌كێشرێن.\nبه‌گوێره‌ی رۆژنامه‌ی "ده‌یلی مه‌یلی" بریتانی، له پێشبڕكێكه گودا مه‌ودای 145 مه‌تری به 13.62 چركه بڕی، ئه‌مه‌ش ئه‌وه ده‌گه‌یه‌نێت مه‌ودای 100 مه‌تری به 9.55 چركه بڕیوه.\nدوای پێشكه‌شكردنی ئاستێكی نایاب به‌رامبه‌ر سه‌دان ته‌ماشاكار، گودا بۆ پێگه‌ی "ئاسیا نیوز ئینته‌رناشیۆناڵ" گوتی: "خه‌ڵك به راكه‌ری جامایكی یوساین بۆڵت به‌راوردم ده‌كه‌ن، ئه‌و پاڵه‌وانێكی جیهانییه، به‌ڵام من ته‌نها له كێڵگه‌یه‌كی پیسی برج راده‌كه‌م".\nكیرین ریجیجو وه‌زیری حكوومه‌تی ناوخۆ، وێنه‌یه‌كی گودای له‌كاتی پێشبڕكێكه بڵاو كرده‌وه و، به‌ڵێنی دا كه ده‌بێت باشترین راهێنه‌ری وڵات راهێنانی پێ بكات.\nهه‌روه‌ها گودا له پێگه‌ی خۆی له تویته‌ر گوتی: "به‌رپرسانی وه‌رزشیی هیندستان په‌یوه‌ندییان پێوه كردووم و، بلیتی گه‌شتكردنی تایبه‌تیان بۆ ده‌رهێنام، رۆژی دووشه‌ممه ده‌گه‌مه باره‌گای سه‌ره‌كی وه‌رزشیی وڵات".\nئه‌وشی زیاد كرد، باشترین راهێنه‌ری بۆ دێنن، بۆ ئه‌نجامدانی راهێنانه وه‌رزشییه‌كان به‌شێوه‌یه‌كی راست، هه‌روه‌ها گوتی، ده‌سه‌ڵاتداران هه‌موو هه‌وڵێكی خۆیان ده‌ده‌ن بۆ خزمه‌تكردنی ئه‌م به‌هره نوێیه.\nگودا بۆ رادیۆی "BBC"ی بریتانی گوتی: "بۆ ماوه‌ی 7 ساڵ له پێشبڕكێی كه‌مبالا ركابه‌ریی ده‌كرد، ئاماژه‌شی پێدا، گرنگی پێدانی بۆ ئه‌م پێشبڕكێیه له رۆژانی خوێندنی ده‌ستپێكرد". جه‌ختیشی كرده‌وه، دوو گامێشه‌كه‌ی كارێكی باشیان ئه‌نجام دا له‌كاتی پێشبڕكێكه.


ئەگەر پرسیارت لە لا دروست بوو کە بۆچی نان و سەمون ئێستا خراپ بوون؟ – لڤین پرێس\nلە مێژەوە باوو باپیرانمان خواردویانە و ئەو کاتە ئەی بۆ زیانانەی نەبوە!؟\nئەگەر پرسیارت لە لا دروست بوو کە بۆچی نان و سەمون ئێستا خراپ بوون؟\nوەرگیراوە لە فەیسبووکی د. بینایی کامەران*\nئەوا بزانە چونکە:\n۱_گەنمی ئێستا ئەو گەنمە نیە کە جاران کراوە بە نان، گەنم سالانێکە جیناتی GMFگۆڕراوەو بەپێی توێژینەوەی نوێ زیانی تەندروستی گەلێک زۆرە ئەگەر زۆری لێبخورێت چونکە بەو جۆرەی ئێستا گەنم بە خانەکانی لەش نامۆیە!!\n۲_شێوازی ژیانی ئێمە لە ڕووی جۆری خواردن وخەوو جوڵە سترێسی ژیان ئێجگار جیاوازە لەگەڵ سەردەمی زووی باو باپیرانمان\nبۆیە بە هیچ جۆرێک ڕاست نیە خۆمان و خواردنەکانمان بەراورد بکەین بەوان و بڵێین ئەوسا بۆ زیانی نەبوە !!\nکەی ئێمەش وەک باوو باپیرمان ژیاین و شەوان ۸ و ۹ نوستین و بەیانیان ٦ و ۷ هەستاین ئەوجا ڕەنگە نان خواردن بەدڵی خۆمان زەرەری نەبێت!\nبەپێی زۆربەی توێژینەوە نوێیەکان گەنم و ئاردی ناو نانو شیرینی هۆکارێکی گرنگی نەخۆشیە جیاوازەکانی ئەم سەردەمەن بە قەڵەویەوە (کاربۆهایدرەیتی سادە شەکرە ، گلوتین ، فایتیک ئەسید ، بڕێکی زۆر خوێ هەنێ جار بگرە صۆدەش ) لەگەڵ رێژەیەکی ئێجگار زۆر کەم کانزاو ڤیتامین..\nپێکهاتەی سەرەکی نان و سەمونن ی گەنمن بە هەمو جۆرەکانیەوە) ئەگەر ڕۆژانە زۆری لێ بخورێت وە شێوازی ژیان و جووڵەو خەوی کەسەکە باش نەبێت ئەوا ئەگەری تووش بوون زیاد دەکات بە نەخۆشیەکانی شەکرە فشاری خوێن نە خخۆشی دڵ و چەوری خوێن و جگەر ، نەخۆشی غوددە ، قەڵەوی و چەندین نەخۆشی تر و تەنانەت شێرپەنجە ،،کەسەکە بۆیە کەم کردنەوەی خواردنینان بە دڵنیاییەوە باشترین ڕێگایە بۆ بەرەو تەندروستییی…\n*پسپۆری زانستی خۆراک\nپۆلیسی کەربەلا: تۆمەتبارێکمان لەهەولێر دەستگیرکرد\nتەندروستی بەدەل بەرواری جێگیر نییە


📊 70 هەزار نەخۆش لە کفری چارەسەریان بۆکراوە، لەکەلاریش برینداری فیشەک زۆربووە ئامار و ڕاپەرسی\n📅 کاتوو تۆمارکەردەی Dec 9 2014 11:44AM\n👁 ئی بابەتە 11,412 جارێ وینیان\nرۆژنیوز ئارێز گەرمیانی بەپێی ئامارێکی نەخۆشخان [ زیاتەر... 👁] ✖ ✖ 0 1 ✔ 96% ✍ هـ.ب. 9-12-2014 11:44:34\n👫 ئارام محەمەد/کفری ژیونامە\n📅 کاتوو تۆمارکەردەی Jun 26 2017 4:28AM\n👁 ئی بابەتە 3,329 جارێ وینیان\nشوێنەوارناس /کفری [ زیاتەر... 👁] ✖ ✖ 0 0 ✔ 80% ✍ ئـ.ئـ.ف. 26-6-2017 4:28:33\n💎 ئاسیاوی قازی لە شاری کفری کۆنەیاگێ\n📅 کاتوو تۆمارکەردەی Nov 12 2019 8:28AM\n👁 ئی بابەتە 1,149 جارێ وینیان\nئەم ئاسیاوە (ئاشی ئاو) لە شاری کفرییە و لە ساڵی 18 [ زیاتەر... 👁] ✖ ✖ 2 0 ✔ 82% ✍ ج.ع.ئـ. 12-11-2019 8:28:06\n💎 ئاسیاوی قولەداری کفری (ئاشی ئاو) کۆنەیاگێ\n📅 کاتوو تۆمارکەردەی Sep 23 2015 11:31AM\n👁 ئی بابەتە 4,962 جارێ وینیان\nدەکەوێتە باکووری شاری کفری سەرووی گۆڕستانی باوەشاس [ زیاتەر... 👁] ✖ ✖ 0 0 ✖ 52% ✍ س.ئـ. 23-9-2015 11:31:11\n📕 ئەدیب و نووسەرانی کفری و دەوروپشتی پەڕتووکیانە\n👁 ئی بابەتە 11,571 جارێ وینیان\nمستەفا نەریمان بەغداد-2007 [ زیاتەر... 👁] ✖ ✖ ✖ 0 0 ✔ 60% ✍ ب.ج. 31-3-2014 0:40:07\n📷 الحاكم البريطاني ومشايخ كفري عام 1918 وینە و پەنەجناس\n📅 کاتوو تۆمارکەردەی May 15 2019 2:42PM\n👁 ئی بابەتە 998 جارێ وینیان\n... [ زیاتەر... 👁] ✖ ✖ 0 0 ✔ 60% ✍ هـ.ب. 15-5-2019 14:42:51\n📊 بەشێکی دانیشتووانی کفری بەهۆی بێکاری شارۆچکەکەیان جێدێڵن ئامار و ڕاپەرسی\n📅 کاتوو تۆمارکەردەی Dec 8 2018 9:45AM\n👁 ئی بابەتە 1,630 جارێ وینیان\nکفری، ناوی لەنێو نەخشەی وزەی هەرێمی کوردستانە، کەچ [ زیاتەر... 👁] ✖ ✖ 0 2 ✔ 99% ✍ هـ.ب. 8-12-2018 9:45:59\n📝 بەیاننامەی رۆژنامەنووسان و چالاکوانانی کفری سەبارەت بە تیرۆرکردنی رۆژنامەنووس کاوە گەرمیانی بەڵگەنامێ\n📅 کاتوو تۆمارکەردەی Dec 6 2013 8:18PM\n👁 ئی بابەتە 11,331 جارێ وینیان\nلەکاتێکدا، هێشتا خوێنی هەردوو ڕۆژنامەنووس سۆرانی م [ زیاتەر... 👁] ✖ ✖ ✖ 0 0 ✔ 74% ✍ هـ.ب. 6-12-2013 20:18:40\n📕 پرۆسەکانی پاکتاوی رەگەزی لە ناوچەی کفری پەڕتووکیانە\n📅 کاتوو تۆمارکەردەی Apr 26 2013 10:09PM\n👁 ئی بابەتە 13,326 جارێ وینیان\nسوهەیل خورشید عەزیز - شەماڵ [ زیاتەر... 👁] ✖ ✖ 0 0 ✔ 64% ✍ هـ.ب. 26-4-2013 22:09:10\n📷 تیپی شاڵاوی کفری وینە و پەنەجناس\n📅 کاتوو تۆمارکەردەی Jul 27 2015 4:59AM\n👁 ئی بابەتە 11,104 جارێ وینیان\n... [ زیاتەر... 👁] ✖ ✖ 0 0 ✔ 70% ✍ م.ب. 27-7-2015 4:59:37\n| کاتوو وەشکەردەیو لاپەڕەی: 5,569 چرکە!